NSinfo: Prekvalifikacijom do vidljivosti na tržištu rada\nPrekvalifikacijom do vidljivosti na tržištu rada\nAkcija je bazični osnov za svaki uspeh, kaže jedna stara izreka\nNacionalna služba za zapošljavanje godinama organizuje obuke na osnovu potražnje na tržištu i na zahtev poslodavca. Obuke se ne organizuju ukoliko nisu sigurni da će bar polovini polaznika to pomoći da pronađu zaposlenje šest meseci nakon obuke.\n"Sa ovim obukama nezaposlena lica koja se nalaze na evidenciji dobijaju dodatna znanja i veština iz onoga što lokalno ili međunarodno tržište traži. Obuke za viljuškare, obuke za rukovodioce mašinama, obuka za gerontonegovateljice, obuke iz jezika su aktuelne uvek i početni i srednji nemački, a IT obuke nikako ne izlaze iz mode", kaže Smiljana Radovanović iz novosadski filijale Nacionalne službe za zapošljavanje.\nIz Nacionalne službe savetuju nezaposlena lica da se što češće raspituju i budu u kontaktu sa svojim matičnim savetnicima, kako bi novim znanjima i veštinama postavili čvrst temelj za otvaranje novih šansi, dalji rast i razvoj karijere.\n... it, Novi Sad, obuka, posao, tehnologija


Predstavljen konkurs za omladinske projekte, budžet od milion evra - Portal Moj Bečej - Bečejske opštine iz ugla građana!\nPredstavljen konkurs za omladinske projekte, budžet od milion evra\nRegionalna kancelarija za saradnju mladih je, u saradnji sa Bečejskim udruženjem mladih i lokalnom samoupravom, održala prezentaciju konkursa za projekte u oblasti saradnje mladih, mobilnosti i omladinskih interkulturalnih razmena\nPoziv za dostavljanje predloga projekata na ovaj konkurs otvoren je do 25. januara 2019. godine, a pravo učešća imaju sve organizacije civilnog društva i srednje škole sa Zapadnog Balkana.\nOva kancelarija osnovana je 2016. godine od strane Albanije, Bosne i Hercegovine, Kosova, Crne Gore, Makedonije i Srbije, radi unapređenja saradnje i pomirenja omladine Zapadnog Balkana.\nOvo je drugi po redu konkurs koji ova kancelarija raspisuje, gde planiraju da podrže ukupno 50 projekata regionalnog karaktera, od kojih će čak 15 biti iz Srbije.\nRegionalna kancelarija za saradnju mladih (RYCO) otvorena je za sva pitanja i podršku potencijalnim aplikantima sve do 18. januara naredne godine, a nadaju se da će im do kraja konkursa pristići i predlozi projekata upravo od strane bečejskih srednjih škola i organizacija civilnog društva, pošto je prema rečima Marije Bulat, omladinska politika u našoj opštini na veoma zavidnom nivou.


Aforizmi kao gorka istina - DRINA.INFO - Informativni portal zapadne Srbije i Podrinja\nOd Drina info portal\t Na jun 21, 2019\nU sredu, 26. juna u 20.00 sati, u galeriji Ustanove „Kultura“, biće održana promocija nove knjige aforizama Predraga Pjevića „Nepoznati počinioci“\nO knjizi govore: Obrad Dodić i autor Predrag Pjević.\nU programu gostuju aforističari: dr Milan Živanović i Pavle Đurović.\nFoto: O. Dodić\nNova knjiga Pjevićevih aforizama pod jednostavnim, ali i provokativnim naslovom „Nepoznati počinioci“, kao i predhodne, izašla je u okviru biblioteke „Ježev aforizam“. Knjiga je nastala u ovom vremenu kada je u zemlji u kojoj živimo, nažalost, lako naći razloge za pisanje aforizama.\nU takvoj zemlji, uostalom, „red Srba za bolji život se baš odužio“. Tema se prosto „sama namestila“. U predgovoru knjige Radivoje Bojičić kaže: „Ovim aforizmima je svoj doprinos dala i aktuelna vlast. U svoje, ali i u ime srpske satire, koristim priliku da zahvalim aktuelnom režimu što je Predragu Pjeviću, ne štedeći se, pomogao da sastavi već sedmu knjigu“. U „Nepoznatim počiniocima“, nastavlja dalje Bojičić, Srbije ima više nego u njenim granicama. Naravno, sve vrvi od političara, što je potpuno razumljivo, jer ovdašnji političari su junaci samo kada ih za svoje likove uzimaju satiričari.\nPjević je od ranije poznat čitaocima lista „BB glas“ po svojim britkim, počesto i oštrim aforizmima, koji su više puta zauzimali vidno mesto u rubrici „Razonoda“. Rođen je u Bajinoj Bašti 1935. godine, danas živi kao penzioner u Beogradu, a često posećuje i svoj zavičaj. On je po činu pukovnik u penziji, a ranije je duže vreme radio kao načelnik Vojno – muzičke škole. Pisanjem aforizama se bavi još od mladih dana, a objavljivao je najviše u „Ježu“, „Humoru“, „“BB glasu“, listovima sa kojima i danas aktivno sarađuje. Po odlasku u penziju nastavio je aktivnije da se bavi pisanjem aforizama, pa je za nepunih jedanaest godina objavio sledeće knjige: „Bolje mallo sutra“, „Iz mog ugla“, „Alavi i kilavi“, „Moj kantar“, „Mi la si mi“, „Vlast o dršci“, evo sada i „Nepoznati počinioci“.\naforizmiBajina BaštaPredrag Pjevićpromocija knjige


Crnogorski premijer u petak u zvaničnoj posjeti Srbiji\nPredsjednik Vlade Crne Gore Duško Marković doputovaće u petak u dvodnevnu posjetu Srbiji gdje će sa najvišim zvaničnicima Srbije razgovarati o aktuelnim pitanjima u odnosima dvije države i unapređenju saradnje dvije vlade.\nMarković će se odvojeno sastati sa predsjednikom Vlade Srbije Aleksandrom Vučićem, predsjednikom Srbije Tomislavom Nikolićem i predsjednicom Skupštine Majom Gojković, najavljeno je iz crnogorske vlade.\nCrnogorski premijer predvodi delegaciju Vlade u kojoj su ministri ekonomije, turizma, prosvjete i saobraćaja, a koji će se sastati sa kolegama iz Vlade Srbije, navodi se u saopštenju i dodaje da će ministri obrazovanja dvije države potpisati sporazum o saradnji u toj oblasti.\nPosjetu Srbiji, Marković nastavlja u Vojvodini gdje će se sastati sa crnogorskom dijasporom, predsjednikom Vlade Vojvodine Igorom Mirovićem i gradonačelnikom Novog Sada Milošem Vučevićem.\nUoči posjete Beogradu, Marković je ocijenio da su političke veze sa Srbijom i sa vladom premijera Aleksandra Vučića odlične, ali i poručio da ih dvije zemlje moraju potvrditi i kroz valorizaciju zajedničkih ekonomskih projekata.


Tegeltija: Veliki dan sreće i radosti zbog obilježavanja Dana RS | Dnevnik.ba\nTegeltija: Veliki dan sreće i radosti zbog obilježavanja Dana RS\nobilježavanje 9. siječnja\nTegeltija je rekao da je ovo veliki dan sreće i radosti zbog obilježavanja Dana Republike i da bi svi drugi u BiH trebali tako se osjećati.\nPredsjedatelj Vijeća ministara Zoran Tegeltija izjavio je kako je za sve iz Republike Srpske koji rade u institucijama u Sarajevu danas praznik i da očekuje da slave taj dan kao dan Republike Srpske.\nTegeltija je rekao da je ovo veliki dan sreće i radosti zbog obilježavanja Dana Republike i da bi svi drugi u BiH trebalo tako da se osjećaju.\n"Ne moraju dijeliti našu ljubav prema Republici Srpskoj ako je nemaju, ali ne bi trebali imati bilo što protiv naše sreće i zadovoljstva da obilježavamo Dan Republike", rekao je Tegeltija za ATV.\nNaveo je kako su zaposleni u institucijama u Sarajevu iz Republike Srpske u mnogo težoj poziciji nego građani Srpske jer će morati odvojiti slobodan dan ili dan od godišnjeg odmora da bi proslavili Dan Republike, te istaknuo da mu je žao što je tako, ali da će pokušati da se izbori za njihova prava da 9. siječnja proslavljaju kao Dan Republike i da ne moraju odvajati dan od godišnjeg odmora.\n"Moramo shvatiti da nitko nikome u BiH ne treba kvariti njegove praznike. Ovo nisu praznici usmjereni protiv bilo koga, ovo su naši praznici, praznici Republike Srpske", rekao je Tegeltija.\nNaglasio je kako je Dan Republike trenutak kada treba zastati i pogledati oko sebe šta je napravljeno ove godine, a do sljedećeg rođendana treba biti još opremljeniji i društvo bogatije.\nNa pitanje koliko je teško predstavljati Srpsku u Sarajevu, Tegeltija je rekao da će to tek vidjeti, ali da smatra da je najteža godina prošla jer su se uspjeli izboriti da Srpsku u Sarajevu predstavljaju oni koje su građani Republike Srpske i birali na izborima.\n"Ovo je nauk za sve sljedeće izbore da Srpsku moraju da predstavljaju oni koji su pobijedili u Republici Srpskoj", rekao je Tegeltija za ATV.


Čija je odgovornost što deponija Krupačke stijene radi više od 2 godine bez dozvole? @ StartBiH.ba\nIz Grupe građana napominju da je nadležno Ministarstvo u roku od 15 dana, prema zakonu, bilo obavezno da o ovom rješenju obavijesti nadležnu inspekciju i jedinicu lokalne samouprave. Dakle, inspekcija je o ovome već trebala da postupa u skladu sa Zakon o zaštiti životne sredine i Zakonom o inspekcijama, a lokalna samouprava je trebalo da radi na rješenju problema, jer je u pitanju deponija koja i dalje radi bez ekološke dozvole čime se ugrožava zdravlje građana.\nPoručuju da neće odustati od borbe, obratit će se Republičkoj upravi za inspekcijske poslove i Gradu Istočno Sarajevo od kojih će tražiti hitno provođenje inspekcijskog nadzora nad radom deponije koja ne posjeduje ekološku dozvolu. Također, od predstavnika novoizabrane vlasti na nivou lokalne samouprave tražit će poduzimanje konkretnih mjera kako bi se ovaj problem riješio.\nObraćanje su završili pitanjem za nadležne institucije: Zašto niste postupili u skladu sa zakonom i zašto niste zaustavili nelegalni rad deponije Krupačke stijene?


Uručena donacija Ambasade SAD stanovnicima Izbjegličkog kampa na Vrelima Ribničkim | Dom zdravlja Podgorica\nAmbasada Sjedinjenih Američkih Država uručila je danas donaciju vrijednu 50 hiljada dolara stanovnicima kampa na Vrelima Ribničkim, koji su pretrpjeli veliku materijalnu štetu nakon požara koji je izbjegličko naselje pogodio u julu.\nPrimopredaji ove značajne pomoći stanovnicima kampa prisustvovali su ambasadorka SAD u Crnoj Gori, Su Kej Braun,gradonačelnik Podgorice, dr Miomir Mugoša, direktor Doma zdravlja Podgorica dr Nebojša Kavarić i generalna sekretarka Crvenog krsta Crne Gore, Jelena Dubak.\nU sklopu donacije su dva ambulantna kontejnera, koji su namijenjeni za pružanje osnovnih zdravstvenih usluga stanovnicima kampa.\nDirektor Doma zdravlja dr Nebojša Kavarić zahvaljujući se Vladi SAD na ovoj značajnoj pomoći, istakao je da će se ovim kontejnerima uslovi rada izabranih timova umnogome poboljšati, kao i doprinijeti pružanju klvalitetnije zdravstvene zaštite.\nDr Kavarić je američku ambasadorku i gradonačelnika Mugošu obavijestio da su uslovi rada ambulante u kampu nakon požara bili znatno otežani, da se radilo u improvizovanim uslovima, ali da niko, uprkos tome, nije bio uskraćen za potrebnu zdravstvenu uslugu, jer svakodnevno ordiniraju izabrani doktori i za djecu i za odrasle.\nU sklopu donacije, koju je Vlada Sjedinjenih Američkih Država uručila, preko Fonda za međunarodnu pomoć u vanrednim situacijama, osim ambulantnih kontejnera, je i kuhinjski kontejner sa pratećom opremom i aparatima, dok je dio novca iskorišćen je za nabavku 850 higijenskih paketa.


Izvor: VOA, 16.Apr.2021, 10:40\nRadijski voditelj i novinar Daško Milinović, deo popularnog dvojca Daško i Mlađa, pretučen je u petak ujutro u Ulici vojvode Knićanina u Novom Sadu, prilikom odlaska na posao. Premijerka osudila napad, novinarska i profesionalna udruženja smatraju da je on posledica dugog tolerisanja naslja i nedelovanja države. Tokom svoje emisije "Alarm sa Daškom i Mlađom" koja se emituje kao podkast, Daško Mlinović je ispričao da se napad dogodio neposredno pre početka emisije, oko 6.45, u blizini Osnovne škole "Vasa Stajić". Kako je objasnio, poprskan je suzavcem u oči, a dvojica mladića su ga napala šipkom. "Napala su me dva 'faša' (dvojica fašista) - jadnici neki, dosta su jadni, dosta su neutrenirani - kad nose šipku i suzavac... Prvo me je ovaj jedan poprskao suzavcem - dosta loš kvalitet suzavca - ali šipka vam je dobra", rekao je Milinović. "Nije mi ništa, dvojica su me napala tu kod groblja. Juče sam ih 'snimio', znam i koji su... Ustvari ne znam koji su, ako je policija u pitanju", rekao je Milinović i dodao: "Krvarim tu iz ruke". Njegov kolega Mladen Mlađa Urdarević predložio je da se emisija prekine i da Milinović ode u urgentni centar, no ovaj je to odbio. Međutim, Urdarević je kasnije za novosadski 021 dodatno opisao situaciju: "Daško je trenutno u Urgentnom centru, pretpostavljam da će oni da prijave slučaj policiji po službenoj dužnosti. Njega su prvo poprskali suzavcem, zatim su pokušali da ga udare šipkom u glavu, te je on štiteći lice postavio ruku koja je sada povređena i iz koje krvari. Ovo je način da se slobodnomisleći čovek spreči da kaže ono što misli. U pitanju je očigledan i organizovani napad na njega", kaže Urdarević. Brnabić: Napadi na novinare crvena linija Premijerka Ana Brnabić izjavila je danas da je malo reći da osuđuje napad na novinara Daška Milinkovića u Novom Sadu i poručila da su fizički napadi na novinare crvena linija koja ne sme da se prelazi u civilizovanim društvima. Brnabić je istakla da su, prema informacijama koje ima, reagovali Ministarstvo unutrašnjih poslova i tužilaštvo i poručila da se nada da će slučaj brzo biti rešen, počinioci biti privedeni pravdi i da će sudstvo učiniti svoje. "Ovo je strašno, nedopustivo i u neskladu sa civilizovanim društvima i zaista bih želela da vidim najstrože moguće kazne, ali to nije do mene već do sudstva", kazala je Brnabić. Ministarstvo kulture i informisanja odvijeno je danas takođe saopštilo da osuđuje brutalan fizički napad na Daška Milinovića i pozvalo nadležne organe da taj slučaj, kao i sve druge napade na novinare tretiraju kao prioritetne. "Ministarstvo još jednom ističe da se svim novinarima i medijskim radnicima mora omogućiti da nesmetano rade i obavljaju svoj posao, a da tom prilikom njihova lična bezbednost i profesionalni integritet ne smeju biti dovedeni ni jednog trenutka u pitanje", navodi se u saopštenju. NDNV: Hitno rasvetliti slučaj Nezavisno društvo novinara Vojvodine (NDNV) zatražilo je da se hitno rasvetli slučaj napada na Daška Milinovića i da se privedu pravdi počinioci tog opasnog fizičkog napada. "Ovo je još jedan incident u veoma kratkom vremenskom periodu u kom su direktno napadnuti novinari. Varvarski napadi pokazuju koliko je danas ozbiljno ugrožena fizička sigurnost novinara i medijskih radnika u Srbiji, a o čemu smo zajedno sa ostalim novinarskim i medijskim udruženjima svakodnevno obaveštavali javnost", saopštio je NDNV, prenosi FoNet. NDNDV ističe je da je ovaj fizički napad "direktna posledica nedelovanja državnih organa, koji napade na novinare ne rešavaju ili odugovlače slučajeve i reakcije". Prema oceni NDNV, napad je i posledica "neprestane kampanje targetiranja neistomišljenjika i medija, koju svaki dan slušamo iz poslaničkih klupa i sa najviših državnih funkcija". Tim kampanjama i targetiranjem novinara kao neprijatelja Srbije, upozorio je NDNV, država je napravila atmosferu u kojoj je legitimno počiniti ovakav napad. O napadu će NDNV obavestiti domaće i strane organizacije, a Milinoviću će ponuditi i pravnu pomoć. NUNS: Organizovan napad Nezavisno udruženje novinara (NUNS) izrazilo je zebnju za bezbednost napadnutog novinara Daška Milinovića, budući da se, kako se ocenjuje u saopštenju, evidentno radi o jednoj organizovanoj akciji, a rukopis napada podseća na ranije brutalne poduhvate iz mračne prošlosti prema novinarima. Već duže vreme upozoravamo na atmosferu u društvu koje dovodi do ovakvih napada prema novinarima koji se kritički odnose prema određenim temama, navodi NUNS. Napad na Milinovića će, kako se dodaje, će se registrovati u Bazi napada i pritisaka na novinare kao i u njihovoj regionalnoj bazi SafeJournalists.net, kao i o tome će obavestiti nadležne organe, institucije i međunarodne organizacije. "Pozdravljamo brzu reakciju nadležnih organa i nadamo se da će brzo i efikasno istražiti ceo slučaj i kazniti počinioce", poručili su iz NUNS. To udruženje je u svojoj Bazi napada i pritisaka zabeležilo u ovoj godini 35 slučaja, uključujući i ovaj, dok je u prethodnoj bilo 189 slučajeva, odnosno 32 slučaja fizičkog napada. Fondacija Slavko Ćuruvija: Dugotrajna tolerancija na nasilje Slavko Ćuruvija fondacija osudila je napad ocenjujući da je njegovo prebijanje posledica dugotrajne tolerancije na nasilje prema novinarima i zabrinjavajuće nekažnjivosti svih oblika ugrožavanja njihove bezbednosti. Fondacija pozorava da svakodnevne hajke, pretnje i uvrede prema novinarima – od tabloida i tabloidnih televizija, do same Skuptine Srbije i nosilaca najviših funkcija u zemlji - prolaze bez ikakvih posledica. "Ovakva atmosfera u zemlji obezbeđuje nesmetani otvoreni lov na medijske radnike i sve kritičke glasove u društvu i ohrabruje nasilnike da se metalnim šipkama obračunavaju sa njima", ocenjuju u toj fondaciji. Pozdravljaju brzu reakciju nadležnih institucija, ali zahtevaju i da se ovaj slučaj brzo i efikasno okonča pred pravosudnim organima, i to "na način koji će poslati jasnu poruku da nasilje prema novinarima nije prihvatljivo i ne može da ostane nekažnjeno". Reagovala je i američka ambasada u Srbiji, koja je na Tviteru objavila da se napadi na novinare moraju ozbiljno shvatiti.\nSTRAVIČAN NAPAD NA POZNATOG RADIJSKOG VODITELJA: Presreli ga u blizini škole, isprskali mu suzavac u oči, pa ga tukli šipkom\nMilinović napadnut je jutros oko 6:45 časova, u Ulici vojvode Knićanina u Novom Sadu, prilikom odlaska na posao...Radijski voditelj Daško Milinović napadnut je jutros u Novom Sadu...Tokom "Alarma sa Daškom i Mlađom" je izjavio da se napad dogodio u blizini Osnovne škole "Vasa Stajić". Kako...


USPEŠNA JAVNA TRIBINA O ŽRTVAMA PORODIČNOG NASILJA - LAJKOVAC NA DLANU\nUSPEŠNA JAVNA TRIBINA O ŽRTVAMA PORODIČNOG NASILJA\nDec 16, 2021 Dec 17, 2021 Snežana Bilić\nJavnom tribinom „Da li lično poznajemo neku osobu koja je žrtva porodičnog nasilja i da li bismo se lično umešali i preduzeli korake da pomognemo“ postignuto je: ohrabrenje žrtava nasilja i pripadnika opšte populacije da uzmu aktivnije učešće u pomoći žrtvama porodičnog nasilja koje poznaju, povećanje nivoa svesti o uzroku i posledici psiholoških stanja koja proizilaze iz iskustva porodičnog nasilja, promocija društvene vrednosti nediskriminacije među opštom populacijom i podsticanje konstruktivnijeg delovanja društva prema osetljivim društvenim grupama, posebno prema žrtvama porodičnog nasilja.\nTribinu u sklopu projekta „Da li lično poznajemo neku osobu koja je žrtva porodičnog nasilja i da li bismo se lično umešali i preduzeli korake da pomognemo“ organizovali su juče u Beogradu Udruženje žrtava nasilja HAJR i Centar za unapređenje društva, uz podršku Ministarstva za ljudska i manjinska prava i društveni dijalog.\nModertorka tribine održane u Svečanoj sali opštine Stari grad bila je Dušica Jelač, dipl. socijalni radnik, predsednik Centra za unapređenje društva. U okviru svečnog uvodnog obraćanja govorili su Nina Mitić – pomoćnica ministarke u Ministarstvu za ljudska i manjinska prava i društveni dijalog, Nevena Dodić, zamenik predsednika Gradske opštine Stari grad Hajrije Ramadani, predsednik Udruženja žrtava nasilja HAJR.\nMeđu govornicima na tribini, nakon kojih je usledila diskusija, bili su Predrag Dragović – Ministarstvo unutrašnji poslova, Ivana Jakšić, docent sa Fakulteta političkih nauka u Beogradu, Nada Satarić – predsednik Udruženja ”Amity”, Svetlana Ceca Kitić – naša legendarna rukometašica, Natalija Poljak Petrović, diplomirani psiholog i koordinator u Udruženju žrtava nasilja HAJR. Snežana Živanović, advokat, Tadija Krstić – Centar za bezbednost istrage DBA, Sunčica Cvetković – samohrana majka i žrtva nasilja, Sanja Urošević, Čačak – mama deteta izloženog internet nasilju, Sofija Jelovac, volonter iz beogradske Srednje škole “Ruđer Bošković”.\nGovornici su, svako sa aspekta svog resora govorili o problemima žrtava nasilja, u cilju njihovog prevazilaženja.\nCiljna grupa ove javne tribine bile su žrtve porodičnog nasilja i svi drugi ljudi koji verovatno lično poznaju neku osobu koja je žrtva porodičnog nasilja iz Beograda, Aranđelovca, Lajkovca, Niša, Trstenika i Šida, kao i stručnjaci iz ove oblasti.\nPored javne tribine, sastavni deo ovog projekta, koji podržava Ministarstvo za ljudska i manjinska prava, je grupna psihološka radionica sa žrtvama porodičnog nasilja koju vode psihijatar prof dr Jovan Marić i diplomirani psiholog Natalija Poljak Petrović. Učesnici tribine su pozvani da se prijave na grupnu psihološku radionicu\nRadionica ima za temu stručnu elaboraciju psiholoških stanja koja neminovno proizilaze iz iskustva porodičnog nasilja kod žrtava. Psihološka radionica će se održati sa žrtvama porodičnog nasilja iz šest gradova i opština u Srbiji: Beograd, Aranđelovac, Šid, Trstenik, Niš i Lajkovac.\nProjekat je realizovan uz finansijsku podršku iz budžeta Republike Srbije – Ministarstva za ljudska i manjinska prava i društveni dijalog, u okviru programa „Sprovođenje antidiskriminacionih politika u Republici Srbiji za 2021. godinu“.\nStavovi izneti u ovom projektu pripadaju autorima i njihovim saradnicima i ne predstavljaju nužno zvaničan stav Ministarstva za ljudska i manjinska prava i društveni dijalog, napominju realizatori projekta.


Sloboda i sigurnost znače da imamo pravo na izbor, kakav god on bio, i da u donošenjima odluka treba da se osećamo sigurno, od unutrašnjeg prostora emocija, do prostora u kom živimo sa porodicom. Mnogi od nas imaju priliku da biraju stvari koje žele, na primer, da spavaju kada žele, da jedu ono što im se dopada, da biraju odeću koja im prija, imaju topao kaput i cipele, svoju sobu, sveske i knjige, ekskurzije. Ipak, dešava se i da naši vršnjaci iz odeljenja sve te stvari nemaju, pa ne mogu na ekskurziju iako žele, jer imaju premalo novca, nose iznošenu garderobu, nemaju najnoviji telefon, ne mogu da odaberu hranu koju žele, već onu koju njihovi roditelji imaju sredstava da priušte.\nKada smo deca ne možemo da ispravimo ove stvari, da damo udoban i topao dom onom ko ga nema, ili da kupimo telefon, ali možemo da stvorimo prijatno okruženje za naše drugare u učionici, ili na zajedničkim okupljanjima. To znači da ne treba da im se smejemo i rugamo ako nemaju stvari koje mi imamo, nego da ih podelimo sa njima. Razmislite šta sve možete da podelite sa vršnjacima, tako da zajedno stvorite prostor slobode i sigurnosti, gde se osećanja, potrebe i prava svakog od vas poštuju.\nPravo na ravnopravnost i sloboda od diskriminacije\nDiskriminacija je jednostavno rečeno, nejednako tretiranje osobe samo zato što se ona nekako razlikuje, na primer, dolazi iz siromašnije sredine, nema istu boju kože, ili ne pripada istoj veroispovesti. To je ona situacija kada ne želite da se igrate ili delite stvari i trenutke sa nekim samo zato što je Rom/ Romkinja ili na primer, nema najnoviju odeću.\nVažno je da svakoj takvoj situaciji pristupite sa emotivne tačke - kako biste se vi osećali kada bi vas neko nejednako tretirao samo zato što ste drugačiji na bilo koji način? Znate da ništa loše niste uradili, i želite da imate puno prijatelja, trudite se da budete tu za njih, ali oni to ne žele, jer ne izgledate, ili se ne ponašate kao većina vršnjaka. Mora da je bezveze osećaj, zar ne?\nZato se uvek zapitajte kako bi vama bilo da vam neko ne da priliku da pokažete koliko ste sjajna osoba, jer možda niste kao ostali. U redu je da se bojite kada vidite nekog različitog na bilo koji način, ali setite se da to uvek može da se reši tako što ćete pitati sve što ne znate sa pažnjom i poštovanjem prema vršnjaku ili vršnjakinji. Trudite se da svima oko sebe napravite onoliko mesta za igru, otkrivanje, zabavu i slobodu izbora, koliko biste želeli da sami imate.\nKada odrastamo, važno nam je da nas prijatelji prihvate i vole. Zato, čak i ako nikada nismo psovali, počinjemo to da činimo jer tako rade oni, nosimo odeću koja nam se baš i ne dopada jer smo videli da to nosi neko od vršnjaka na koga se posebno ugledamo, dobijamo lošije ocene jer nam se čini da ćemo tako izgledati privlačnije i slobodnije.\nJako je važno da u tom istraživanju granica, saznavanju o novim stvarima, menjanju muzičkih, odevnih i drugih stilova, zadržimo samo jedno pravilo “sve što radim, radim jer mi prija, a ne zbog toga da bih se drugima dopao/dopala.” Koliko god da vam je možda teško da se tako ponašate, probajte. :) Slobodno pratite svoja interesovanja, bavite se stvarima koje vas zaista zanimaju. Možda se vašim prijateljima baš dopadne to što imate posebna interesovanja ili izgled.\nSem toga, setite se da i oni imaju ista prava i potrebe kao vi, vole da odaberu muziku, knjige, odeću, da izraze svoje emocije. Ako vam se ne dopada neki njihov izbor možete to da kažete na lep način, ali nije u redu da ograničavate potrebe koje imaju na bilo koji način.\nPoštovanje ljudskih prava zapravo znači da jedni drugima dajemo slobodu, ohrabrenje i ljubav kad god to možemo, uvek polazeći od svojih osećanja i onoga što bismo voleli za sebe u životu. Takođe, nije loše ni da podelimo sve što možemo sa okolinom - deljenjem ne gubimo, nego se bogatstvo naših emocija i iskustava povećava.


Zvezdani(n) dnevnik: Neko će uskoro na odmor....a Danas na nebu....\nJa se polako pripremam za ZASLUŽENI ODMOR....iskreno jedva čekam. U nekom trenutku svi shvatimo da nam je neophodno "punjenje baterija"... i svi TO radimo na svoj način... Ja vas neću sasvim napustiti... ali gledaću da to bude onoliko koliko je neophodno da ne izgubimo nit i kontinuitet. Mada uvek možete da zavirite u ZVEZDE U AVGUSTU... jer tu sam "obradila" sve goruće teme, tranzite i promene u toku ovog meseca. Druženje će zavisiti i od dostupnosti interneta, raspoloženja i naravno slobodnog vremena... Od 10.Jula neću biti u mogućnosti da se viđamo u četiri oka :-), ali Skype će biti opcija bez Lap Topa ne idem na odmor :-))))....Vi pišite, zakazivanja u četiri oka ću pomeriti za kraj Avgusta.... U svakom slučaju bićemo u kontaktu :-).\nIgre mogu da počnu....\nDANAS NA NEBU: Mesec u Raku.... do 11:50pm CET kada će preći u znak Lava... gde će boraviti do 8.Avgusta kada će preći u znak Device u 5:56am CET.\n***Danas Mesec pravi lepu KONJUKCIJU sa Merkurom, u ovom trenutku ona je EGZAKTNA...Jako dobar dan za one koji danas negde putuju.... SRETAN PUT :-). Za sve ostale dan za komunikaciju obojenu osećanjima RAK... ali i prošlošću RAK. Promenljiva (Merkur) i osećanja i komunikacija...Ovo će ujedno biti i poslednji aspekt pre promene znaka u kome će Mesec boraviti... Prelaskom u znak LAVA promeniće se i energija... Deca u nama će se probuditi željna igre, zabave, kreativne energije...Emocije u prvom planu ali na nešto drugačiji Lavovski način.... toplo, nežno, strastveno... Glasno i bučno pokazivanje emocija.... malo drame, ili puno sve zavisi od vašeg karaktera. Od sutra počinju igre... bez granica :-))).\n*** I kod mene nešto novo... Venera se vraća na svoju natalnu poziciju... Ja volim svoju Veneru u Devici ali samo zato što nije tipična... Evo i zašo. Merkur vladaoc Device se nalazi u Lavu i boji energiju Venere Lavovskim osobinama... aspekti su takvi da mi nikada nije dosadno pa neće biti ni ovih nekoliko dana :-))). Mada je već krenulo.... mogli ste da primetite kroz tekstove koje postavljam ovih dana :-)))... moj Merkur zaista voli da piše.... Vrlo brzo će i tranzitni Merkur da pređe u "moj" znak tako da ću imati još jedan povratak.... Radujem se boravku Merkura u Lavu (8.Avgust).... Pre toga koliko sutra imaćemo i Mlad Mesec u Lavu.... još jednu mogućnost za nove početke... Lepo zar ne :-))). Ali sutra još jena NOVOST:.... Jupiter u Raku će biti u egzaktnoj OPOZICIJI sa RPlutonom u Jarcu... neko neće ići na odmor a to su uglavnom oni koji nam "rade o glavi".... vlada i dalje živi svoju rekonstrukciju... a BORBA ZA VLAŠĆU izazvana ovom opozicijom biće vrlo transparentna (što volim ovu reč koju naši političari vole još i više :-). Na ličnom nivou i mi sami ćemo se boriti za neku vlast, sve zavisi od toga gde se nalaze ove planete u našim horoskopima....\nОзнаке: Danas na nebu, Mesec u Lavu, Mesec u Raku


Još jedna godina skupe hrane\nAktuelno / Štampa / Još jedna godina skupe hrane\nVeoma loše vremenske prilike koje su ugrozile ozime useve u Evropi, kao i krize u evrozoni i u Persijskom zalivu, uticaće na to da cene hrane u svetu budu i ove godine relativno visoke, izjavio je danas direktor Produktne berze u Novom Sadu Žarko Galetin.\nSvetska tržišta žitarica su vrlo osetljivo reagovala na vremenske neprilike praćene izuzetno niskim temperaturama u većem delu kontinenta a posebno je problematično stanje u Ukrajini, gde je ugroženo čak oko 3,5 miliona hektara pšenice, rekao je on Tanjugu.\nObilne snežne padavine i jaki mrazevi ove zime ugrozile su i useve u drugim velikim i svetski referentnim proizvođačima pšenice, poput Rusije i mnogih članica EU, pa bi to moglo da se negativno odrazi na svetsko tržište žitarica, rekao je Galetin.\nTi nepovoljni uslovi prouzrokovali su i “neka nagađanja da bi Rusija, Ukrajina ili neke druge zemlje mogle da uvedu određena ograničenja u izvozu pšenice” istakao je Galetin napominjući da takve informacije, čim budu plasirane, dovode do poremećaja na međunarodnim tržištima.\nS druge strane, “nervoza u evro-zoni”, zbog krize evra a naročito povodom situacije u Grčkoj i načina njenog rešavanja “itekako se osetila na tržištu žitarica i drugih primarnih poljoprivrednih proizvoda, jer je dolar počeo da jača u odnosu na evro, pa su te cene porasle”.\nGaletin je upozorio na to da bi na poskupljenje hrane u svetu znatno moglo da utiče i zaoštravanje krize u Persijskom zalivu.\nZabrana prolaza brodovima kroz Ormuski moreuz dovodi do poskupljenja nafte, to lančano izaziva povećanje cena kukuruza i pšenice a time i proizvoda prerađivačke industrije, kojima su te žitarice osnova, objasnio je direktor Produktne berze u Novom Sadu.\n“Mnogo faktora utiče na to da cena hrane u svetu bude relativno visoka, ne toliko kao lane, ali prognoze su da će i ovo biti godina skupe hrane”, zaključo je Galetin.


Posebno je osetljiva tema zapošljavanja i radnog angažovanja mladih uopšte. Akcioni plan za preduzetništvo mladih Bečeja za period od 2010. do 2012. godine predstavlja strateški dokument opštine kojim svoju politiku prema mladima u oblasti preduzetništva konkretizuje kroz set aktivnosti i projekata. Glavni cilj jeste unapređenje sistema usluga u oblasti preduzetništva (zapošljavanje i samozapošljavanje) za mlade u opštini Bečej kroz realizaciju koordinisanih, ekonomičnih i održivih projekata i promovisanje aktivne participacije mladih u procesima odlučivanja. Proces izrade Akcionog plana za preduzetništvo mladih je započet u novembru 2009. godine, a naredni korak podrazumeva formiranje radne grupe i određivanje prioriteta u skladu sa Nacionalnom strategijom za mlade i Akcionim planom za mlade. Plan podrazumeva uključivanje institucija koje se na lokalu direktno ili indirektno bave mladima, pored toga izuzetno je bitno i učešće opštine uz kvalitetno poznavanje aktivnosti pokrajinskih i republičkih institucija. Svi prioriteti će se oslanjati na uključivanje mladih u proces kreiranja, odlučivanja i savetovanja.\nAnalizom položaja i mogućnosti mladih definisane su sledeće tačke potencijalnog poboljšanja: integrativno informisanje mladih; promovisanje preduzetništva mlađoj populaciji; povećavanje zaposlenosti mladih i pružanje podrške mladim preduzetnicima. Sprovođenje Akcionog plana za preduzetništvo mladih biće zasnovano na godišnjim operativnim planovima, koje će definisati Kancelarija za mlade u saradnji sa opštinskim organima u čijoj je nadležnosti privreda i omladinska politika. Pravni osnov za donošenje se nalazi u memorandumu koji su potpisali s jedne strane opština Bečej, a s druge Američka agencija za pomoć USAID. Podršku u izradi je pružila agencija ASSE (Adizes Southeast Europe). Plan je usklađen sa važećim strateškim dokumentima na nacionalnom, regionalnom i lokalnom nivou.\nViše iz ove kategorije « Projekat bečejske banje: Tender za bušotinu\tOtvoreni razgovori: Da li je lepo živeti u ružnom gradu? »


Goraždevac: Sneg obradovao najmlađe - Radio Kontakt Plus\nGoraždevac: Sneg obradovao najmlađe\n12:45, 12.01.2022 Izvor: Radio Goraždevac\nPrvi snežni pokrivač u Goraždevcu najviše je obradovao najmlađe stanovnike ovog sela. Već prvi dan mališani su izašli na neko od brda kako bi se grudvali, sankali i pravili Sneška Belića. Pedijatri kažu da je sat, dva na snegu sasvim dovoljno i da se tom prilikom deca utople.\nDugo čekanje da sneg prekrije breg najteže je palo najmlađima, koji su trenutno na zimskom raspustu. Svoje slobodno vreme i manjak obaveza koriste da provedu igrajući se na snegu.\nDeca koju je ekipa Radio Goraždevca zatekla na sankanju na goraždevačkim brežuljcima kažu da se raduju prvom snegu zbog toga što nije padao celu zimu, da najviše vole da prave sneška, da se sankaju i grudvaju.\nPedijatar dr Stanislava Radović kaže da je sat, dva na snegu sasvim dovoljno i savetuje da se tokom izlaska deca utople, a po povratku kući treba takođe obratiti pažnju.\n„Dobro se utopliti, ali ne pretopliti, jer trenutno nije previše hladno. Deci skinuti mokru odeću, pošto se ona bacaju po snegu. Čaj i topli napici i što više vitamina C“, kaže dr Stanislava Radović.\nOna kaže da je određeno vreme provedeno na vazduhu zdravo.\n„Prevashodno je sreća i radost jer snega za Novu godinu i Božić nije bilo. Jeste lepo zato što je potrebno u neku ruku pročistiti njihov organizam jer svi smo predugo u zatvorenom prostoru bili“, kaže dr Stanislava Radović.\nAko je suditi prema najavama meteorologa zimska idila će potrajati, a samim tim i mogućnost da deca provedu više vremena na snegu kojeg je u poslednjih nekoliko godina sve manje u nižim predelima.


“Ekobaština”: Borske zelene oaze za turiste - ORCA\nORCA / “Ekobaština”: Borske zelene oaze za turiste\n“Ekobaština”: Borske zelene oaze za turiste\nEvropski pešački putevi pokrivaju skoro čitavu Evropu, a dva takva puta se nalaze u Srbiji. Njima se kreću planinari, turisti i svi oni koji žele da pešačenjem upoznaju specifičnosti Evrope i uživaju u prirodi. Udruženje „Ekobaština“ iz Bora, obeležilo je znakovima trasu puta koji prolazi kroz Bor kako bi olakšalo put turistima, ali i sprečilo kretanje u zonama koje su pod zaštitom prirodnih vrednosti.\nEvropski pešački putevi su popularni među turistima i važan su resurs razvoja turizma u Boru, posebno seoskog, etno i ekoturizma. Tokom godine, više stotina turista prođe trasom Evropskog pešačkog puta kroz teritoriju grada Bora, iako ona nije potpuno označena i uređena, a seoska domaćinstva u okolini nisu organizovana za pružanje turističkih usluga. Zato je udruženje građana „Ekobaština“ u saradnji sa društvom mladih istraživača Bora i planinarskim društvom Crni vrh pokrenulo inicijativu za obeležavanje i uređenje trase ovog puta i započelo evidentiranje domaćinstava koja mogu da pruže različite usluge turistima. Cilj svakog domaćinstva je da turistima olakša kretanje i pružI mogućnost da upoznaju prirodne resurse borskog kraja, i stvore lepe uspomene.\nKako bi se pešaci pravilno usmerili i kako bi se sprečilo kretanje u zonama koje su pod posebnom zaštitom prirodnih vrednosti, postavljene su tri table s propisanim oznakama, kartama i odgovarajućim tekstom.\nČak 150 zainteresovanih građana pomoglo je tokom ove akcije, tako što je predložilo odgovarajuće lokacije na kojima su postavljene table i obezbedilo alat. Volonteri “Ekobaštine” pomogli su tako što su anketirali deset domaćinstava koja bi pružila smeštaj i hranu budućim turistima koji će prolaziti ovom trasom. Na taj način će doprineti razvoju seoskog turizma u naseljima Banjsko polje i selo Zlot.\nO Boru se često priča kao o zagađenom mestu u kojem zbog uticaja industrije teško živi i diše. Verujemo da udruženja kao što je “Ekobaština” mogu da promene sliku grada Bora i istaknu njegove prirodne lepote po kojima treba da bude poznat i zato smo sa zadovoljstvom podržali ovu inicijativu.


Mehanizam u Hagu: Statusna konferencija Stanišiću i Simatoviću 16. decembra - Izazov\nMehanizam u Hagu: Statusna konferencija Stanišiću i Simatoviću 16. decembra\nRadio-televizija Srbije\t 16. novembra 2021. 16:19\nStanišić i Simatović se trenutno nalaze u pritvoru u Hagu i čekaju odluku Žalbenog veća, kojim takođe predsedava Ađijus, o žalbama na presudu kojom su u junu osuđeni na 12 godina zatvora zbog pomaganja i podržavanja ratnih zločina u Bosanskom Šamcu.\nU svojoj odluci sudija je naveo da oni mogu na ovoj konferenciji da pokrenu pitanja koja se tiču žalbenog postupka, njihovog statusa ili fizičkog i psihičkog zdravlja.\nOvo je druga prvostepena presuda, koja im je izričena nakon ponovljenog suđenja jer je prva, kojom su bili oslobođeni od svih optužbi, ukinuta po žalbi tužioca 2015. godine.\nOsuđeni su jer su, prema stavu prvostepenog sudskog veća, znali da su učesnici u UZP delili nameru da se sa velikih područja u Hrvatskoj i Bosne i Hercegovine izvršenjem krivičnih dela iz optužnice prisilno i trajno ukloni većina nesrpskog stanovništva.\nStanišić je bio načelnik Službe državne bezbednosti MUP-a Republike Srbije, a Simatovićlć njegov zamenik.


Od Đinđića do sada niko se nije bavio Zakonom o radu - Istinomer\n"Nemojte da smetnete s uma da je pre 12 godina bio jedan kratak pokušaj u vreme vlade Zorana Đinđića, to je trajalo dva i po meseca, povučen je zakon i više niko nije imao hrabrosti da to pitanje uopšte pokrene, a kamoli da nešto slično izgura do kraja.“\nhttps://www.istinomer.rs/izjava/od-djindjica-do-sada-niko-se-nije-bavio-zakonom-o-radu/ 2014-07-03 1 5 0 Neistina Istinomer\nPremijer Srbije Aleksandar Vučić izjavio je nedavno u razgovoru sa Savetom stranih investitora da još od premijera Zorana Đinđića, tačnije pre 12 godina, niko nije ni pokušao da izmeni Zakon o radu, jer bi u suprotnom naišao na „žestok“ otpor.\nPremijer je rekao da niko tim zakonom nije hteo da se bavi zato što su svi brinuli samo o sebi, i svojim političkim poenima, a nisu mislili o budućnosti Srbije.\nPrema podacima Narodne Skupštine Srbije, nakon 2002. godine, Zakon o radu donet je 2005. godine, nakon čega je usledilo i nekoliko zakona o njegovoj izmeni i dopuni.\n–\t15. marta 2005 – Zakon o radu\n–\t15. jula 2005 – Zakon o izmenama i dopunama Zakona o radu\n–\t16. jula 2009 – Zakon o dopuni Zakona o radu\n–\t8. April 2013 – Zakon o izmenama i dopunama Zakona o radu\nPodsetimo, donošenje Zakona o radu 2005. proteklo je prilično burno, jer je tadašnji predsednik Srbije, Boris Tadić, nakon što je Zakon prvi put izglasan u februaru, odbio da potpiše ukaz o njegovom proglašenju. Nakon toga je u martu potpisao ukaz, ali je istovremeno tražio i ocenu ustavnosti ovog zakona.\nTaj Zakon o radu su mnogi stručnjaci ocenili kao zakon donet na silu i zakon koji ide na štetu radnika.\nS obzirom na to da su se usvajanja Zakona o radu, kao i njegovih izmena i dopuna, dešavala u više navrata od 2002. do sada, izjavu premijera Vučića ocenjujemo kao “neistina”.\nBoris Tadić Zoran Đinđić Zakon o radu zakon


EP u Splitu: Nikola Golubović blizu zlatne grupe - Sportklub\nEP u Splitu: Nikola Golubović blizu zlatne grupe\nVodeni sportovi Autor:Svetozar Janičić2. jul. 20210:45\nOrganizatori Evopskog prvenstva u jedrenju za klasu ILCA 6 (Laser Radial) u konkurenciji takmičara do 19 godina, konačno su dobili bitku sa vremenom. Naime, posle tri dana bez vetra, odjedrene su tri regate, počele su borbe za što bolji plasman i medalje.\nUgled Crne Gore, brani jedan od najvećih talenata Evrope, Nikola Golubović. Momak koji jedri u klasi iznad svoje, koji se na šampionatu u Splitu priprema za najvažnija takmičenja u periodu koji sledi, Evropsko i Svetsko prvenstvo u klasi ILCA 4 (Laser 4.7), ostvario je sjajne rezultate.\nU konkurenciji više od 220 jedriličara iz Evrope, trenutno zauzima 52. mesto, trenutno se nalazi u zlatnoj grupi, odnosno u grupi momaka, koji će nastaviti borbu za pobedničko postolje. Član Jedriličarskog kluba Delfin iz Tivta, je kroz cilj prolazio kao 28, 16 i 22.\nS obzirom da je nedostatak vetra, značajno poremetio sam šampionat Evrope, 2. jula će se i dalje jedriti kvalifikacione regate, a tek 3. jula su na programu finalne borbe.\nU svakom slučaju, Nikola Golubović je na prvom velikom takmičenju u klasi ILCA 6, pokazao mnogo, a velika prednost koju ima u odnosu na rivale u nastavku takmičenja je činjenica da može da jedri bez pritiska i imperativa.\nOd ostalih jedriličara iz regiona, blizu plasmana u zlatnu grupu su Antun Tomašević (Hrvatska) koji je na 10. mestu i Luka Zakubovec (Slovenija) koji je na 39. mestu.\nLiderku poziciju trenutno drži Matia Ćezana iz Itaije, na drugom mestu je Havijer Sekui iz Španije, a na trećem Martin Verhulst iz Švajcarske.\nU konkurenciji jedriličarki, Tea Peteh iz Hrvatske je trenutno na petom mestu, a prva je u konkurenciji jedriličarki od 17 godina, odlično je plasirana i Petra Mastelić (Hrvatska), koja je na osmom mestu. Prva pozicija je trenutno u rukama Alesije Palanti iz Češke, druga je Karlota Rizardi iz Italije, a treća je Ruskinja, Aleksandra Likojanova.


26/05/2020 | 17:49\nVoz kineske železnice dopremio je u Beograd medicinsku opremu koju je Srbija kupila od Кine za borbu protiv koronavirusa, objavljeno je na sajtu Vlade Srbije.\nDopremljene su zaštitne maske, skafanderi, rukavice, naočare, viziri i druga oprema.\nTeretni voz, sastavljen od 42 vagona, dočekali su kineski radnici koji rade na modernizaciji pruge Beograd–Stara Pazova, sa kineskim i srpskim zastavama.\nNa vagonima je ispisana poruka na srpskom i kineskom jeziku – “Кineske železnice čestitaju bratskoj Srbiji uspeh u borbi protiv epidemije”.\nU vozu se nalazi 300 tona medicinske opreme, čime je dodatno osigurano da Srbija bude spremna, ukoliko bude drugog talasa virusa korona.\nVoz je simbolično krenuo 9. maja, na Dan pobede, iz Vuhana, grada iz koga je otpočela borba sa koronavirusom i grada koji je virus i pobedio, navedeno je u saopštenju.\nPrevoz i kompletnu robu u kojoj se nalazi 16 miliona nemedicinskih maski, 7,8 miliona medicinskih maski, 230.000 zaštitnih odela, 5.000 beskontaktnih toplomera, platila je Srbija.\n“U ovom trenutku ne znamo da li će biti novog talasa virusa COVID-19, ali sigurno znamo da je Srbija u potpunosti obezbeđena medicinskom opremom, ukoliko do njega dođe. Voz sa zaštitnom opremom, koji je doputovao iz Кine novim putem svile, simbolizuje čelično prijateljstvo dva naroda i pokazuje značaj inicijative Pojas i put, čiji je Srbija aktivan učesnik”, rekla je predsednica Vlade Srbije Ana Brnabić, navedeno je u sapštenju.\nAmbasadorka Кine u Srbiji Čen Bo rekla je da China Railway Express predstavlja važan rezultat inicijative Pojas i put.\n“Od januara do aprila prevezeno je na toj liniji 8.000 tona materijala i opreme za borbu protiv epidemije. Na taj način je China Railway Express postao put solidarnosti i put života i zdravlja između Кine i Evrope”, rekla je Čen Bo.\nIstakla je i da će u narednom periodu, Кina i Srbija pojačati saradnju u cilju ekonomskog oporavka dve zemlje.\nSvečani doček, koji je bio planiran za i kojem je trebalo da prisustvuju predsednica Vlade Ana Brnabić i ambasadorka Kine Čen Bo, otkazan je zbog loših vremenskih prilika.


RTS :: Selaković sa Borisovom o saradnji dve države i merama protiv koronavirusa\nPolitika Selaković sa Borisovom o saradnji dve države i merama protiv koronavirusa\nsreda, 20. jan 2021, 11:54 -> 19:53\nMinistar spoljnih poslova Nikola Selaković razgovarao je u Sofiji sa bugarskim premijerom Bojkom Borisovom o političkoj, infrastrukturnoj i ekonomskoj saradnji dveju država, kao i o merama u borbi protiv koronavirusa.\nSrbija pridaje poseban značaj daljem razvoju sveukupnih bilateralnih odnosa sa Bugarskom, kao posebno važnom susedu i prijateljskoj zemlji, u duhu međusobnog uvažavanja i bliskih veza dva naroda.\nNa evropskom putu tokom 2020. Srbija nije otvorila nijedno pregovaračko poglavlje, jer zeleno svetlo nije dalo sedam zemalja članica EU, među kojima i Bugarska. Razlozi su, pojašnjava ministarka spoljnih poslova te zemlje, bili tehničke prirode.\n"Nije bilo političkog razloga za to, već je tehničke prirode. Rekla bih da nije toliko bitan broj poglavlja i znam da vam nekada izgleda frustrirajuće spor taj proces. Ali ja vam iz iskustva kažem da sam proces nije brz. Najbitnije je da se implementiraju i prihvate reforme koje su u vezi s tim poglavljima, zato je i mnogo teže zatvaranje poglavlja. Uveravam vas da Bugarska nastavlja da pruža podršku Srbiji na njenom evropskom putu", navodi Ekaterina Zaharijeva, ministar spoljnih poslova Bugarske.\nPut koji će pribliziti dve prestonice - Sofiju i Beograd, trebalo bi da bude gotov do kraja godine. U toku su radovi na drugoj od ukupno 3 deonice auto-puta od Sofije do granice dveju zemalja.\nU dve pogranične opštine gde živi bugarsko stanovništvo - Babušnici i Dimitrovgradu u toku je opremanje odeljenja Slobodne carinske zone Pirot, koja će, kaže srpski šef diplomatije, otvoriti prostor za unapređenje saradnje.\n"Da smo uvereni da će to biti odlicna prilika i prostor za zajedničke incesticije, za dolazak bugarskih investitora i za obezbeđivanje zaposlenja ljudima koji žive u tim pograničnim krajevima kojem god narodu da pripadaju", napominje Selaković.\nO položaju bugarske nacionalne manjine u Srbiji, ali i namerama za jačanje diplomatskih odnosa dve zemlje, ministar spoljnih poslova razgovarao je i sa bugarskim predsednikom.\nU Bugarskoj su na snazi oštre mere protiv korone, pored ostalog, zatvoreni su svi ugostiteljski objekti do kraja meseca, a ne rade ni tržni centri.


Beograd: U crkvi Svetog Marka služen parastos nastradalima tokom akcije ”Oluja“ @ Cafe.ba\nNiko je nije očekivao u ovakvom izdanju: Da Nedjeljni horoskop: Ovnovi da se spreme za ljubavni Bila tri brata Balkanca, dvojica rade u Nemačkoj, Beograd: U crkvi Svetog Marka služen parastos nastradalima tokom akcije ”Oluja“ Regija\nIzvor: Cafe.ba / Agencija Anadolija 05.08.2016 u 13:51 h\n- Nakon parastosa u crkvi Svetog Marka položeni su vijenci na spomenik u Tašmajdanskom parku podignut svim nastradalim Srbima tokom ratova devedesetih godina. Nakon toga okupljeni su se uputili u mirnu šetnju do Centra Sava gdje će biti održana memorijalna akademija pod nazivom ”I Srbi su žrtve“, a u 12 sati na teritoriji Beograda oglasile su se i sirene povodom obilježavanja Dana sećanja na stradanje i progon Srba\nPovodom 21. godišnjice od akcije ”Oluja“, u glavnom gradu Srbije obeležen je Dan sećanja na stradale i prognane Srbe iz Hrvatske u toj akciji. U crkvi Svetog Marka vikar patrijarha Srpske pravoslavne crkve Irineja Arsenije služio je parastos za sve nastradale, a potom su položeni venci i cveće na spomeniku podignutom nastradalim Srbima tokom ratova devedesetih u Tašmajdanskom parku, javlja Anadolu Agency (AA). Parastosu u crkvi Svetog Marka prisustvovao je i ministar za rad, boračka i socijalna pitanja u Vladi Srbije Aleksandar Vulin, koji je nakon polaganja venca rekao da je 21 godina prošla od akcije ”Oluja“, ali da bol za pobijenim, nestalim, za domovima, nije prošao.\n”Dvadeset i jedna godina je prošla, a ni elementarna ljudska prava Srba nisu ispoštovana na prostoru Hrvatske. Još uvek Srbi ne mogu da reše svoje penzijske zahteve, još uvek ne mogu da reše svoje imovinske zahteve, još uvek ne mogu da se vrate. Srbi su jedini narod u Evropi, koji ne može da se vrati tamo odakle je došao, iako je međunarodna zajednica preuzela obavezu garancije povratka svima koji su tokom ratova bili proterani“, naveo je Vulin. Kako je dodao, Srbi se nisu vratili, jer Republika Hrvatska ne želi da se oni vrate, a to dokazuje i to što se u povratničkim naseljima u Hrvatskoj izbegava napraviti i asfalt i struja. ”Ovom prilikom, na ovom mestu, apelujem, tražim, molim organe Hrvatske i čitave međunarodne zajednice, da bar toliko načine napor da se Srbima ispune bar elementarna ljudska prava na imovinu, staž, penziju“, dodao je Vulin. Kako je naveo, ”boji se da će se danas ponovo čuti povici 'Za dom spremni', da će danas Tomson pevati o Jasenovcu i Gradiški Staroj, da će se ponovo slušati da je najlepši dan koji se desio u Hrvatskoj proterivanje 250 hiljada državljana Hrvatske, Srba“. ”Danas se bojim da ćemo ponovo gledati ustaške uniforme, da ćemo gledati i slušati dokazane ratne zločince koji su na slobodi, kao što je Glavaš. Za zločinačku akciju 'Oluja' niko nije odgovarao“, rekao je Vulin. Upitan kakve su šanse za pomirenjem dva naroda posle više od 20 godina, Vulin je kazao da „ovo nije pitanje naroda, jer narod čine ljudi, a niko ne želi ponovo da ratuje, niko ne želi nove sukobe, ali dok se ne promeni politika koju sprovodi Hrvatska, koja ne priznaje srpske žrtve, koja sada otvoreno zagovara povratak ustaštva, kako se možemo nadati da će odnosi dve zemlje biti bolji“. Predsednik Saveza Srba iz regiona Miodrag Linta rekao je da se danas ne treba sećati samo žrtava iz akcije ”Oluja“, već i drugih koji su nastradali u ratovima tokom devedesetih godina. ”Kada pogledamo mapu stradanja vidimo da je pola miliona Srba proterano sa svojih vekovnih područja u današnjoj Hrvatskoj, da je pola miliona proterano sa područja FBiH, da je preko 200 hiljada proterano sa područja Kosova. Mi ne smemo da zaboravimo srpske žrtve van područja Krajine“, rekao je Linta. Navodeći da su tokom ratova na prostoru bivše Jugoslavije i Srbi imali žrtve, Linta je kazao da ”politika pojedinih stranih centara moći, koja favorizuje albanske, hrvatske, bošnjačke žrtve sa jedne strane i politika ponižavanja, umanjivanja i negiranja srpskih žrtava nikada neće dovesti do trajnog mira i pomirenja“. ”Samo politika koja će na podjednak način poštovati sve žrtve i politika koja će na jednak način goniti i kažnjavati sve zločince, bez obzira na versku i nacionalnu pripadnost može dovesti do stabilizacija prilika u ovom regionu“, dodao je Linta. Nakon polaganja venaca, okupljeni su se uputili u mirnu šetnju do Centra Sava gde će biti održana memorijalna akademija pod nazivom ”I Srbi su žrtve“.\nU 12 časova na teritoriji grada Beograda oglasile su se i sirene povodom obeležavanja Dana sećanja na stradanje i progon Srba.


Nova usluga NIS-a - Biznis Telegraf.rs\n28/09/21 | 15:12\nKompanija NIS i Banka Poštanska štedionica omogućili su na svim NIS Petrol i GAZPROM benzinskim stanicama u Srbiji uslugu plaćanja računa uz pomoć IPS QR koda čiji je izdavalac Narodna banka Srbije. Ovaj inovativan način plaćanja prvi put je dostupan na benzinskim stanicama u Srbiji i predstavlja jednostavno, brzo i pouzdano rešenje koje omogućava korisnicima da u svega nekoliko koraka, bez prekucavanja podataka u nalog za plaćanje i bez čekanja na šalterima, plate račune skeniranjem NBS IPS QR koda od strane kasira. Transakcija se u svega nekoliko sekundi izvršava putem Instant platnog sistema Narodne banke Srbije kao najsavremenijeg načina plaćanja koje trenutno postoji u svetu pa će samim tim plaćanje odmah biti i evidentirano kod primaoca.\nKorišćenje usluge "IPS Plaćanje računa“ je vrlo jednostavno. Da bi potrošač platio račune u maloprodajnim objektima NIS-a, sve što je potrebno jeste da pokaže račun na kasi nakon čega prodavac skenira NBS IPS QR kod na računu. Uplata se vrši gotovinom, čekom, "IPS - Pokaži“ QR kodom ili poklon karticom kompanije, a nakon izvršene uplate kupac dobija potvrdu o obavljenoj transakciji čime je plaćanje računa završeno.\nAnton Čerepanov/ Foto: Nikola Tomić\nNova usluga predstavljena je danas u prisustvu predstavnika kompanije NIS, Narodne banke Srbije i Banke Poštanska štedionica na GAZPROM benzinskoj stanici "Sokolići 1“ - najnovijoj benzinskoj stanici premijum brenda NIS-a i prvom maloprodajnom objektu na auto-putu "Miloš Veliki“.\nDobrodošlicu na najnoviju benzinsku stanicu NIS-a prisutnima je poželeo Anton Čerepanov, zamenik generalnog direktora kompanije NIS, koji je istakao da NIS kao kompanija kontinuirano radi na unapređenju korisničkog iskustva, u korist potrošača:\n- Uvođenjem „IPS Plaćanje računa“ usluge još jednom pokazujemo da ostajemo posvećeni razvoju novih usluga i da benzinske stanice NIS-a odavno nisu samo mesto za točenje goriva. Ovo je samo jedan u nizu projekata koje smo realizovali zajedno sa našim domaćim partnerima i koji nam omogućavaju da jačamo lidersku poziciju na tržištu. Nastavićemo predano da radimo na uvođenju inovacija, jer smo okrenuti budućnosti u kojoj NIS vidimo kao kompaniju koja se oslanja na primenu tehnoloških rešenja i novih tehnologija, na dobrobit naših potrošača - izjavio je Čerepanov.\nBojan Kekić/ Foto: Nikola Tomić\nBojan Kekić, predsednik Izvršnog odbora Banke Poštanska štedionica istakao je važnu ulogu koju imaju inovacije za korisnike usluga kao i značaj dugogodišnjeg partnerstva Banke Poštanska štedionica, Narodne banke Srbije i kompanije NIS:\n- Banka Poštanska štedionica trudi se da kroz ostvarivanje rezultata iskoristi poslovni ambijent koji nam je država stvorila i dalje stvara svojim aktivnostima. Od skoro kao najveća državna banka, imamo veliku odgovornost da rezultatima našeg rada postignemo ono što je bitno, kako za naše klijente, tako i za našeg akcionara. Siguran sam da će 320 benzinskih stanica NIS-a novom uslugom korisnicima omogućiti efikasna i komforna plaćanja svih računa koji na sebi sadrže QR kod. Banka Poštanska štedionica ove godine obeležava 100 godina postojanja i nastojimo da u sektoru bankarstva postanemo lider kao domaća, državna banka - izjavio je Kekić.\nDragana Stanić/ Foto: Nikola Tomić\nViceguvernerka Narodne banke Srbije, Dragana Stanić, navela je da je cilj guvernera, gđe Jorgovanke Tabaković, da pored toga što su instant plaćanja dostupna na standardnim kanalima (poput šaltera banaka i aplikacijama za elektronsko i mobilno bankarstvo) da NBS omogući i dodatne funkcionalnosti pa je tako danas moguće izvršiti instant plaćanje i na prodajnim mestima (fizičkim i internet), ali i brzo, lako i jednostavno izvršiti plaćanje računa skeniranjem QR koda, a odnedavno je omogućena i usluga „Prenesi“, koja korisnicima daje priliku da vrše prenos sredstava samo na osnovu poznavanja broja mobilnog telefona primaoca:\n- U procesu unapređenja platnog sistema i digitalizacije finansijskih usluga Narodna banka Srbije ne može sama, već je neophodna i saradnja sa partnerima koji dele istu viziju i žele da omoguće svojim korisnicima nove i savremene usluge. Sa današnjim uvođenjem plaćanja računa na NIS Petrol i GAZPROM benzinskim stanicama Narodna banka Srbije nastavlja saradnju sa kompanijom NIS i Bankom Poštanska štedionica, koja je započela prošle godine. Imajući u vidu razvijenu mrežu benzinskih stanica kompanije NIS verujemo da će ovo naići na pozitivan prijem kod korisnika, posebno u mestima u kojima nema razvijene infrastrukture - izjavila je Dragana Stanić.\nUvođenjem “IPS – Plaćanje računa“ usluge, kao jednog od najsavremenih načina plaćanja na prodajnim mestima, NIS još jednom potvrđuje da ostaje dosledan stalnoj modernizaciji i primeni inovativnih rešenja u korist potrošača. Osim što omogućava jednostavno, brzo plaćanje i uštedu vremena, dodatni benefit nove usluge NIS-a ogleda se u činjenici da je dostupna potrošačima u okviru najveće maloprodajne mreže naftnih derivata na domaćem tržištu, na više od 300 NIS Petrol i GAZPROM benzinskih stanica širom Srbije.\nNIS dobitnik prestižnih priznanja "Oskar kvaliteta"\nNIS nastavlja da posluje uspešno: U kapitalne projekte uloženo više od 13 milijardu dinara


Uskoro prvi zakon o socijalnom preduzetništvu - Ekonomske Vesti\n20. feb. 2016 Andrija Matić 0 Comments Aleksandar Vulin, Ministarstvo rada, socijalno preduzetništvo\nMinistar za rad, zapošljavanje, boračka i socijalna pitanja u Vladi Republike Srbije Aleksandar Vulin izjavio je danas da se nada da će u narednih nekoliko meseci biti donet prvi zakon o socijalnom preduzetništvu.\nVulin je, nakon obilaska Dnevnog boravka za osobe sa mentalnim smetnjama i intelektualnim poteškoćama „Sveta Sofija“ i Servisa za hemijsko čišćenje i pranje veša „Elio“ u Šapcu, rekao da danas u Srbiji preduzeća koja se bave socijalnom zaštitom nažalost nisu razvijena.\nPrema njegovim rečima, takvih preduzeća ima tek nešto oko 1.000, njihov ukupni doprinos u samoj zaposlenosti je veoma mali, odnosno svega 10.300 ljudi radi u takvim preduzećima i ukupni obrt je oko 6,8 milijardi dinara.\nSocijalna preduzeća su šansa koju ne koristimo i upravo je zato Ministarstvo već počelo da radi, a mogu da kažem i da je završilo Predlog zakona o socijalnom preduzetništvu i to će biti jedan od prvih zakona koje ćemo usvojiti odmah nakon izbora, rekao je Vulin.\nOn je istakao da je socijalno preduzetništvo prilika da se zaposle ljudi koji su teže zapošljivi i oni koji teško mogu da nađu posao i da se snađu.\nAli sa odgovarajućim zakonskim rešenjem možemo da im omogućimo da žive od svog rada, dodao je Vulin.\nMinistar za rad je istakao i da Ministarstvo na čijem je čelu pomaže „Karitas“ i njihove projekte u Šapcu i šire.\nVulin je naveo da je za „Karitas“ u Šapcu Ministarstvo za rad odvojilo dva miliona i 600 hiljada dinara.\nVažniji od novca je odnos ljudi koji rade sa korisnicima, a bez njihove pažnje, ljubavi i entizijazma nijedan novac nije dovoljan, istakao je Vulin, koji je razgovarao sa korisnicima i dobio proizvode koje oni sami prave.\nPodsetivši da je danas Svetski dan socijalne pravde, on je rekao da je to dan kada bi svi trebalo da pomislimo i da se setimo da možemo da pomognemo jedni drugima i da podelimo jedni sa drugima.\nDirektor „Karitas Šabac“ Miroljub Nikolić rekao je da mu je velika čast da je Vulin na Međunarodni dan socijalne pravde obišao usluge socijalne zaštite, preko kojih ta organizacija promoviše socijalno preduzetništvo.\nTo je znak da Ministarstvo za rad ozbiljno shvata nevladin sektor kao partnera u ovom teškom poslu, ocenio je Nikolić.\nNikolić je istakao da ako zajedničkim snagama, u saradnji, prepoznamo potrebe najugroženijih članova našeg društva i zajedno ih rešimo, onda ćemo sigurno biti na putu da uspostavimo socijalnu pravdu.\nOn je rekao da je Šabac dobar primer saradnje, lokalne samouprave i drugih javnih preduzeća.\nNikolić je naveo i da je usluga Dnevnog boravka za osobe sa mentalnim smetnjama i intelektualnim poteškoćama pokrenuta prošle godine u okviru programa „Otvoreni zagrljaj“ i da u ovom trenutku ima 30 korisnika, kao i da je ta usluga u procesu licenciranja i da se nada da će u roku od 10 dana biti dobijena licenca.\nVulin je tokom boravka u Šapcu obišao i Servis za hemijsko čišćenje i pranje veša „Elio“, što je prema Nikolićevim rečima projekat preko koga „Karitas“ promoviše socijalno preduzetništvo i stvara mogućnost za zapošljavanje žena i društveno ranjivih grupa.\n← Štednja: Ruski državnici ne smeju u biznis klasu\nNovak Đoković tužio Rio de Žaneiro →\nVulin: Sve više uplata PIO fondu


HET: Počelo navodnjavanje Trebinjskog polja i vodozahvata za Zupce | Hercegovina Press\nHET: Počelo navodnjavanje Trebinjskog polja i vodozahvata za Zupce\nHidroelektrane na Trebišnjici /HET/ u saradnji sa Gradom Trebinje i Ministarstvom poljoprivrede, šumarstva i vodoprivrede u Vladi Republike Srpske, omogućiće navodnjavanje više od 1.000 hektara obradive površine po najsavremenijim metodama ali i stvoriti uslove za intenzivniji razvoj poljoprivredne proizvodnje na području Trebinja, rečeno je Srni u HET–u.\nVrijednost radova procjenjuje se na blizu devet miliona KM.\nTvorac idejnog rješenja, Duško Vujović iz HET–a kaže da su počeli radovi na realizaciji projekta izgradnje sistema za „Navodnjavanje Trebinjskog polja i vodozahvata za Zubce“, napominjući da se radovi izvode na rezervoaru „Obodina“, za koji je već urađen pristupni put.\nVujović ističe da su počeli radovi po ugovoru koje finansira resorno ministarstvo i Grad Trebinje, a koji obuhvataju izgradnju dvije pumpne stanice u Zasad polju i Mokrom polju, vodozahvat za zubački plato i izgradnju skoro deset kilometara glavnog transportnog cjevovoda od pumpne stanice Zasad polja, preko Gomiljana, Volujca do pumpne stanice Mokro polje, te od pumpne stanice Mokro polje do razvodnog postrojenja i spaja sa rezervoarom za Zupce.\nIzvođači radova su konzorcij „Buk promet“ iz Bijeljine i „Herc gradnja“ iz Bileće, a sredstva, oko 5,8 miliona KM sa PDV-om, za ovu fazu izgradnje obezbijedili su resorno ministarstvo, posredstvom kredita Svjetske banke /85 odsto/ i grad Trebinje ostatak.\nRok za završetak radova, nad kojima će stručni nadzor vršiti „Direkcija za obnovu i izgradnju“ pri Ministarstvu za prostorno uređenje i ekologiju u Vladi Republike Srpske, je 365 dana.\n„Po ugovoru koji finasira HET izvodiće se radovi na preostalom dijelu glavnog distributivnog cjevovoda, od pumpne stanice Zasad polje, preko Pridvoraca i Aleksine Međe do razvodnog postrojenja, odnosno do spoja sa cjevovodom za vodozahvat Zubaca i sekundarna mreža u dužini oko 25 kilometara“, kaže Vujović.\nOn ističe da će se nastaviti radovi u Mokrom polju, gdje će biti postavljeno mjerno regulaciona oprema na izgrađenom sistemu, izgraditi rezervoar u Kremenom dolu i dio cjevovoda prema Poljicu.\nUgovor za izvođenje radova na dijelu glavog cjevododa i sekundarnoj mreži, ukupne vrijednosti nešto više od tri miliona KM sa PDV-om, HET je potpisao sa firmama „Apis“ iz Trebinja i „Buk promet“ iz Bijeljine.\nRok za završetak ovih radova je 660 dana od uvođenja izvođača u posao.\nStručni nadzor nad realizacijom ovog dijela projekta vršiće stručni tim HET –a.\n„Novi sistem će koristiti hidro potencijal HE `Trebinje II` preko postojećeg vodozahvata na tunelu za Plat, a novi vodozahvat – pumpna stanica u Zasad polju služila bi za dopunjavanje sistema vodom iz korita Trebišnjice. Time će biti eliminisani problemi sa navodnjavanjem Mokrog polja u bezvodnom periodu, tokom redovnog godišnjeg remonta objekata hidro sistema Trebišnjice“, rekao je Vujović.\nOn je dodao da će se izgradnjom ovog sistema stvoriti uslovi za organizovanje intezivne poljoprivredne proizvodnje na cijelom Trebinjskom polju, što je, kako kaže i preduslov za dovođenje tehničke vode do svih naselja po obodu


Pitajte eksperte na RENEXPO® sajmu 23. i 24. oktobra – Energetika.ba\nPitajte eksperte na RENEXPO® sajmu 23. i 24. oktobra\nZaštita okliša, obnovljivi izvori energije i upravljanje vodama i otpadom su teme koje sve više privlače pažnju stanovnika Bosne i Hercegovine. Probl\nZaštita okliša, obnovljivi izvori energije i upravljanje vodama i otpadom su teme koje sve više privlače pažnju stanovnika Bosne i Hercegovine. Problemi sa zagadjenim zrakom, vodosnadbijevanjem i odlaganjem otpada direktno utiču na kvalitet života i zdravlje svih građana BiH. Obnovljivi izvori električne enrgije i moderni sistemi grijanja dobijaju sve više na popularnosti kako kod komercijalnih preduzeća tako i kod privatnih domaćinstava.\nBosna i Hercegovina, sa svojim prirodnim potencijalima, idealno je mijesto za implementaciju ovih naprednih tehnologija . Pouzdanost navedenih sistema i nihova ekonomska opravdanost su veoma privlačni kao riješenje mnogih akuelnih energetskih i ekoloških problema u BiH. Da bi se iskoristio takav potencijal BiH, potrebna je sinhronizacija svih učesnika lanca korištenja električne energije, voda i otpada.\nDvodnevni RENEXPO® BiH sajam i stručne konferencije biti će mjesto povezivanja privrednika, stručnjaka i donosioca odluka, predstavljajući budućnost ekološkog i ekonomskog razvoja BiH kroz praktične primjene . Očekuju Vas renomirani predavači, priznati stručnjaci i tržišni lideri, koji će predstaviti napredna, efikasna rješenja i uspješne primere iz prakse.\nNa konferencijama ovog događaja, raspravljati će se aktuelne teme: održivo upravljanje vodama u BiH, fotonaponske elektrane i solarna energija , upravljanja otpadom , male i srednje hidroelektrane i obnovljivi izvori energije u sistemima daljinskog grijanja/ hlađenja u BiH. Takođe će biti organizovan i okrugli sto o vjetroenergiji u BiH i prvi godišnji skup energetskih menadžera BiH\nOvo je jedinstvena prilika da iz prve ruke saznate koji ekološki i ekonomski trendovi su prisutni u BiH i čitavom regionu Zapadnog Balkana. Ukoliko želite da prisustvujete konferencijama i okruglim stolovima posetite web stranicu sa programom konferencija.\nUlaz na konferencije je BESPLATAN zahvaljujući sponzorima sajma, uz obaveznu registraciju putem ovog linka.


Popov: Zbrka zbog nejasnih namera vlasti | Autonomija\nPopov: Zbrka zbog nejasnih namera vlasti\nDirektor Centra za regionalizam Aleksandar Popov izjavio je za “Dnevnik” da su inicijative odbornika opština s…\nDirektor Centra za regionalizam Aleksandar Popov izjavio je za “Dnevnik” da su inicijative odbornika opština s juga Srbije za formiranje etničkog regiona Preševska dolina, te poslanika sandžačkih stranka da opštine te oblasti budu deo jedinstvenog statističkog regiona, posledica velikog kašnjenja države u realizaciji procesa regionalizacije, te nepostojanja jasne strategije decentralizacije.\n– Sama vladajuća garnitura, pre svega iz Demokratske stranke, dovodi do takve zbrke u javnosti. Naime, iz DS-a sve vreme zbunjuju javno mnjenje najavama procesa regionalizacije, ustavnim promenama, tretmanom statuta Vojvodine. O ovim temama slušali smo izjave i predsednika Borisa Tadića, ali i drugih čelnika njegove stranke, ali se po tom pitanju ništa ne čini, tako da se više i ne zna šta su njihove stvarne namere. A to je ostavilo prostor za različite kalkulacije, od onih koje iznosi naprednjačko-radikalsko-narodnjački blok, koji se stavlja u ulogu zaštitnika državnog jedinstva, do onih koji sad ispoljavaju ambicije za etničkim regionima – ocenio je Popov.\nKad je reč o aktuelnoj inicijativi opština s juga Srbije, po njegovim rečima, ona je delom i izvestan “eho događanja na Kosovu”. S druge strane, kako je napomenuo, zbog nejasne državne politike, različito se tumači i novousvojeni Zakon o regionalnom razvoju.\n– Reč je o zakonu koji predviđa formiranje sedam statističkih regiona, ali ne i suštinsku regionalizaciju, jer to i nije matični zakon koji reguliše taj proces. I taj zakon će morati da zaživi, a veoma je važno da njegova primena počne što pre jer će to na neki način biti prvi korak ka stvarnoj decentralizaciji i regionalizaciji zemlje – ukazao je Popov.\nOn kaže da su državni organi, paralelno s primenom tog zakona, već morali da započnu izradu startegije decentralizacije, podsetivši na to da je već formiran i Nacionalni savet, ali da do sad nije ništa učinjeno na tom planu.\n– Ukoliko bi se akteri vlasti ponašali ozbiljnije i odgovornije i u skladu s vlastitim obećanjima kad je reč o državnoj politici u pogledu decentralizacije, prestala bi i ta nagađanja u javnosti – istakao je Popov..\nDodao je da država ovako uvek kaska za događajima, ne donosi strategiju, “a onda se svi iznenade kad neko drugi inicira te događaje, pa idu da gase požare i obično čine neodgovarajuće poteze”.\n– Ova vlada morala je jasno da kaže šta su joj namere, umesto što stvara zbrku u javnosti i u odnosu na vojvođanski statut i u odnosu na proces regionalizacije – istakao je naš sagovornik.\nKomentarišući aktuelne polemike o iscrtavanju mape regiona, te najave mogućeg smanjenja broja predviđenih statističkih regiona zbog toga što neki od njih ne ispunjavaju uslov o minimalnom broju stanovnika koji zadovoljava standard NUTS 2 regiona po evropskoj kategorizaciji, Popov kaže da ne očekuje značajnija sporenja oko tog uslova.\n– Jedino u slučaju da Eurostat ne prihvati to da istočni region, koji ima manje stanovnika od propisanog standarda, bude u nivou NUTS-a 2 moglo bi doći do eventualnog prekrajanja i pripajanja delovima drugih regiona. Mada, smatram da istočni region ipak predstavlja zasebnu celinu koja bi trebalo da bude jedinstvena – kaže Popov.\nLast reply was 10. August 2009.\nView 10. August 2009.\nOva vlada je ista kao i sve srbijanske vlade do sada !Ona se igra sa narodom ,pljacka ga JAVNO , smeju se narodu u lica i kazu :”ne moze nam niko nista….”.Isto je poznato da ” Lale ” imaju strpljenja dok ne prekipi u “kazanu” !


"Akcioni plan za manjine pokazuje da su najveća kašnjenja u sprovođenju propisa - Minority News\nDirektorka Kancelarije za ljudska i manjinska prava, Suzana Paunović, kaže za RTS da četvrti izveštaj o sprovođenju Akcionog plana za manjine, pokazuje da je najveći pomak ostvaren u oblasti obrazovanja.\nSuzana Paunović je gostujući u Dnevniku RTS-a rekla da je predstojeći susret predsednika Mađarske i Srbije u Senti izuzetno važan i da predstavlja potvrdu prijateljskih i dobrosusedskih odnosa dve zemlje.\n„Taj susret predstavlja i priliku da se razgovara o položaju mađarske nacionalne manjine u Srbiji i srpske u Mađarskoj. Ovaj susret je, kao i prethodni predsednika Vučića sa članom predsedništva BiH, dobra prilika da se pošalje poruka za neophodnost razumevanja i tolerancije“, kaže Paunovićeva.\nDodaje da će u sredu biti predstavljen četvrti izveštaj o sprovođenju Akcionog plana za manjine.\n„Od marta prošle godine kada je Akcioni plan usvojen, na svaka tri meseca imamo izveštaje o tome šta se radi u sprovođenju Akcionog plana i sada imamo izveštaj koji daje pun uvid u stanje na terenu“, objašnjava Suzana Paunović.\nIstiče da je najveći pomak ostvaren u oblasti obrazovanja.\n„Radimo na jačanju lokalnih zajednica u sprovođenju ovog Akcionog plana, lokalne samouprave su uključene u izveštavanje i sprovođenje ovog dokumenta“, kaže Paunovićeva.\nNapominje da kašnjenja ima u sprovođenju propisa.\n„Očekujemo na jesen izmene dva važna zakona koja se tiču nacionalnih manjina, da oni uđu u proceduru, a kašnjenja imamo u normativnom delu“, ističe Paunovićeva.\nDodaje da je ove godine za rad nacionalnih saveta opredeljeno 245 miliona dinara.\n„Obustava dotacija od strane Kancelarije za ljudska i manjinska prava nekim nacionalnim savetima je nešto duža. Grčki je najduži do sada, kraći vremenski period ima Crnogorski nacionalni savet. Novac se može dostavljati samo nacionalnim savetima koji redovno funkcionišu“, objašnjava Paunovićeva.\nOznake:\tAkcioni plan za manjine, Suzana Paunović


TAP Portugal: Mogući letovi na liniji Lisabon – Beograd | Play Travel\nTAP Portugal: Mogući letovi na liniji Lisabon – Beograd\nTAP Portugal: Uskoro sleće u Beograd?\nNa nedavnoj prezentaciji održanoj u Beogradu, predstavnici portugalske nacionalne avio kompanije TAP Portugal, izjavili su da ova avio kompanija želi da uskoro uspostavi liniju do Beograda.\nU fokusu prezentacije bilo je predstavljanje Portugala i Zelenortskih ostrva domaćim putnicima, ali ovom prilikom i avio kompanija TAP Portugal iskoristila je da otkrije deo planova koje ima u vezi sa Srbijom i njenim glavnim gradom.\nKako je rekao predstavnik ove avio kompanije, uspostavljanje redovne linije od Lisabona do Beograda je odavno u planovima. Zapravo, linija je trebala da bude uspostavljena već ovog leta, ali je, na žalost, u poslednjem trenutku ovaj plan odložen za kasnije. Ipak, momenat kada će avioni TAP Portugal sleteti na aerodrom “Nikola Tesla” više nije tako daleko.\nAtraktivnost ove linije nije samo zbog putovanja ka Portugalu, već i ka brojnim drugim destinacijama koje ova avio kompanija obavlja na dnevnom nivou, među kojima Zelenortska ostrva deluju kao jedna od atraktivnijih destinacija, dok vredi izdvojiti i letove ka Azorskih ostrva, Kariba, Madere, Brazila (prema ovoj državi TAP Portugal obavlja više od 10 dnevnih letova), Severne i Južne Amerike, kao i Zapadne Afrike.\nTAP Portugal ili samo TAP je nacionalna avio kompanija Portugala, sa svih 100% udela kompanije u rukama države. Avio kompanija operiše od 1945. godine sa sedištem u Lisabonu, a danas ima više od pedeset aviona i leti ka 61 destinaciji. Članica je saveza avio kompanija Star alijansa (engl. Star Alliance) i ima code share ugovor sa 20 drugih avio kompanija (Turkish Airlines, Lufthansa, LOT Polish Airlines i druge).\nIako trenutno ne postoji direktan let TAP Portugala iz Beograda, domaći putnici uz jedno presedanje (recimo Jat Airwaysa do Milana ili Rima) mogu koristiti usluge ove avio kompanije, koja takođe leti i do Budimpešte, Zagreba, Beča, Frankfurta i Minhena. Možete nas pozvati već danas da se raspitate o cenama i dostupnosti letova avio kompanije TAP Portugal.


U prvoj utakmici fudbaleri Stefana Vekija su bili bolji od "lavova" rezultatom 1:0, jedini gol na susretu je postigao Simone Guera u 3. minutu.\nReđina je pružila totalno bledu partiju, uzimajuću u obzir da je ušla u duel u odličnoj formi, posle tri vezane pobede u prvenstvu.\nDomaćin je mnogo kvalitetniji tim od Feralpisala ali to mora da dokaže na terenu. Očekujemo da pred svojim navijačima na stadionu "Mapei" nadoknadi minus i ostvari pobedu, tako da savetujemo da odigrate čistog keca.\nNAŠ PREDLOG: 1 (kvota 1,80)\nkvote klađenje Tip fudbal tip predlaže fk ređana


Postignut dogovor o ključnim elementima procesa dijaloga | EurActiv Serbia\nSpecijalni predstavnik EU za dijalog Beograda i Prištine Miroslav Lajčak izjavio je da je rezultat video sastanka predstavnika Srbije, Kosova i Unije 12. jula dogovor o ključnim elementima procesa dijaloga Beograda i Prištine.\nPo završetku sastanka, Lajčak je rekao da je postignut dogovor i o dnevnom redu sledećeg sastanka koji će biti održan uživo 16. jula u Briselu.\nUz Lajčaka, na video sastanku su učestvovali predsednik Srbije Aleksandar Vučić, premijer Kosova Avdulah Hoti i šef evropske diplomatije Žozep Borel.\nVučić je tokom trilateralnog sastanka objavio da su dogovorene teme za sastanak u Briselu.\nVučić je objavio i da je pre video sastanka održao konsultacije sa Borelom i Lajčakom.\nBorel je izjavio da je cilj Unije da ponovo pokrene ozbiljan i intenzivan rad na normalizaciji odnosa Beograda i Prištine, dodajući da taj proces neće biti lak i da zahteva poltičku hrabrost, posvećenost i angažovanje obe strane.\n"EU je bila i nastaviće da bude spremna da podržava i olakšava napore za postizanje sveobuhvatnog konačnog pravno obavezujućeg sporazuma o normalizaciji odnosa koji obuhvata sva otvorena pitanja", rekao je Borel u video poruci pred početak video runde dijaloga na visokom nivou.\n"Odsustvo rešenja ometa razvoj dve strane. Znamo da to nije, niti je ikada bio lak proces ali je urgentno da se radi na miru i napretku u ime zajedničke budućnosti. To će zahtevati političku hrabrost, posvećenost i angažovanje obe strane u duhu kompromisa i pragmatizma", naglasio je Borel.\nBorel je dodao da je takav sporazum "ključan je za bolju budućnost građana Kosova i Srbije i njihovu evropsku perspektivu, ali i za bezbednost i stabilnost regiona, a sve to je ključno takođe za EU.\nOsovina Berlin-Pariz je ozbiljno podstakla Beograd i Prištinu na obnovu dijaloga "malim koracima ka normalizaciji odnosa", uz sprovođenje takođe ranije dogovorenog, kako što je Briselski sporazum, ali kosovski Albanci ništa temeljito neće prihvatiti pre američkih izbora i bez pristanka i podrške Vašingtona, preneli su agenciji Beta upućeni evropski diplomatski izvori u Briselu, napomenuvši da "uostalom svi čekaju na ishod novembarskih predsedničkih izbora u Americi".\nMediji u EU uzdržano gledaju na izglede za uspeh obnove dijaloga pod palicom Francuske i Nemačke, pa tako francuski list Mond piše da je "ključni argument Evropljana jednostavan - normalizacija odnosa Beograda i Prištine je preduslov za svaki napredak na putu ka EU".\n"Uzajamno priznavanje može uslediti tek na kraju tog puta, sačinjenog od malih koraka, koji uključuju trgovinu, sudbinu nestalih tokom ratnih sukoba i poštovanje pravoslavne baštine na Kosovu", navodi Mond, pozivajući se na izvore Jelisejske palate, predsedništva Francuske.\nNemački portal Dojče vele u osvrtu na video samit čelnika Nemačke, Francuske, EU i Beograda i Prištine primećuje da "niko ne može očekivati neki skori zaokret, ali prvi politički rezultat je očigledan" kad je reč o nastavku pregovora.\n"Prvi istinski napredak bi bila potpuna primena Briselskog sporazuma iz 2013. i 2015", stavlja do znanja Dojče vele.\nEvropske diplomate su mišljenja da zasad teško može nešto bitnije da se promeni kad je reč o Zapadnom Balkanu, mada svi u EU žele da se Unija postepeno otvori prema regionu.\nZato se čeka da na jesen bude stavljena na snagu "nova metodologija" pregovora o članstvu i zamašni paket finansijske pomoći i investicija naročito za povezivanje infrastrukture u regionu i sa EU.\nMeđu nekim vladama, političkim krugovima i stanovništvu Unije i dalje postoji ne mala podozrivost oko svrsishodnosti otvaranja EU za nove članice sa Zapadnog Balkana, pa bi sređivanje odnosa Beograda i Prištine doprinelo da se te ograde umanje, kazali su ovi izvori.\nPitanje odgovornog i politički jakog sagovornika u Prištini koji bi bio u stanju da jamči za dogovore je takođe bitna stavka za napredak dijaloga, ali, kako je ocenjeno, tek treba videti ko će to biti ako konačno s političke pozornice odu oni koji su dosad držali poluge vlasti, a koje je optužio specijalni sud u Hagu.\nMond napominje da "članice EU jesu podeljene oko statusa Kosova, jer pet njih odbijaju da priznaju nezavisnost Kosova", ali, dodaje, u Jelisejskoj palati kažu da su Evropljani dopustili da se Zapadni Balkan okrene uplivu Kine, Rusije i Turske.\n"Otud za Pariz rešenje zamrznutog sukoba između Srbije i Kosova nije samo obična lokalna stvar, već ispit ubedljivosti i snage EU u času kad Unija dela na tome da osnaži svoje bezbednosne interese", dodaje pariski dnevnik.\n"A to mora početi u najbližem susedstvu EU, pa u okruženju predsednika (Emanuela) Makrona kao suprotan loš primer navode privatizaciju grčke luke Pirej, koja je prešla u kineske ruke 2016".\nNemačka novinska agenija DPA javlja da će u podsticanje dijaloga Beograd-Priština "Merkel i Makron ostati tesno uključeni", kako su stavili do znanja izvori vlada u Berlinu i Parizu.\nNemačka agencija prenosi mišljenje da bi "prvi istinski napredak bilo potpuno sprovođenje Briselskih sporazuma iz 2013. i 2015, a svaki sporazum u regionu ima povoljne posledice".\n"Srpski predsednik Aleksandar Vučić je preko izbora izašao ojačan, mada ga je oslabila policijska brutalnost prema građanima ovih dana", dodaje DPA i kaže da "EU nema drugog partnera kome bi se okrenula, što je činjenica koje su Berlin, Pariz i Brisel vrlo svesni, a što nije izmaklo ni Vučićevoj pažnji".


Kosovo i Srbija nastavljaju dijalog u Vašingtonu - The Dialogue Dialogue Info\nVašington, 4. septembar 2020.\nPremijer Kosova, g. Avdulah Hoti, na konferenciji za štampu nakon sastanka vlade, saopštio je informacije o zvaničnim posetama Vašingtonu i Briselu. Na početku, premijer Hoti je istakao da je sporazum koji je postignut u Vašingtonu veoma značajan korak ka konačnom sporazumu i normalizaciji odnosa između Kosova i Srbije, što podrazumeva i međusobno priznavanje dve zemlje.\n‘’Sporazum koji je postignut sastoji se iz dva dela: prvi deo je ekonomski, o čemu se već duže vreme pregovara, a što uključuje infrastrukturne projekte, kao što su autoput Priština – Merdare, pruga Priština – Merdare, izvodljivost izgradnje pruge koja povezuje Prištinu sa Jadranskim morem, finansijska podrška za mala i srednja preduzeća, inverstiranje u energiju putem isporuke gasa u Prištini, izgradnja elektrane na gas i distributivne mreže gasa na Kosovu’’, rekao je premijer Hoti, ističući da će svi ovi projekti biti podržani od strane dve američke vladine organizacije, DFC (Međunarodna razvojna finansijska korporacija) i MCC, i da vrednost predviđenih projekata premašuje iznos od milijardu američkih dolara.’’\nDrugi deo ovog sporazuma odnosi se na priznanje Kosova od strane Izraela, što je premijer Hoti ocenio kao važnu stavku za Kosovo. ‘’ Svako priznanje bez sumnje je važno, ali postoje neka priznanja koja su zaista važna, i, ovo je prvo priznanje u poslednje tri godine, što znači da je negativni trend međunarodnog priznanja za državu Kosovo prekinut’’, rekao je premijer Hoti.\nU oblasti obrazovanja, dve strane su se, između ostalog, dogovorile da međusobno prihvataju diplome visokog obrazovanja.\nPredsednik Srbije Aleksandar Vučić zahvalio je američkim zvaničnicima na „angažovanju u onome što malo ljudi želi da uradi“, nazvavši sporazum korakom napred. Nismo rešili svoje probleme, ali ovaj sporazum je izuzetan korak napred “, rekao je Vučić na ceremoniji potpisivanja.\nPredsednik Tramp je istakao da su se Srbija i Kosovo sada „obavezali na ekonomsku normalizaciju“, nazivajući sporazum „istorijskim“ i „velikim prodorom“ nakon godina neuspelih pregovora. Sporazum je potpisan nakon dvodnevnih sastanaka delegacija sa Kosova i Srbije u glavnom gradu SAD-a, čiji su domaćini bili američki specijalni izaslanik Ričard Grenel i Trampov savetnik za nacionalnu bezbednost Ričard O ’Brajen.


B92\t12.09.2018 23:11\nTimu Nenada Čanka biće potrebno još uigravanja i u odbrani i u napadu jer je problema bilo čim Barselona pojača pritisak.\nPosle nekoliko ishitrenih napada, Strahinja Gavrilović krade loptu i kreće u kontru, euro-step mu ne prolazi ali dobija faul i poentira sa linije penala za 2:0 na početku utakmice.\nMeđutim, već od starta se videlo da će crno-beli imati problema u preuzimanju protivnika i odbrani pik end rola. Barselona je solidno kretala loptu u napadu, na drugoj strani je zatvorila visoke igrače Partizana i onda trojkama pravila razliku.\nPogodila je tri od pet u prvih sedam minuta i Partizan se već u tom trenutku suočio sa dvocifrenim zaostatkom 20:10. Uspevaju crno-beli da se vrate na 23:16 do kraja te deonice, ali je onda Barselona zaigrala još bolje.\nDok su košarkaši Partizana ubacivali tek svaku petu, Barsa je bila na 71 odsto iz igre u prvim minutima druge četvrtine i razlika je posle 15 minuta igre bila 34:20.\nLoša organizacija napada, izgubljena lopta Marka Pecarskog i brza tranzicija tima Svetislava Pešića donose Barseloni i +21 na 47:26 na isteku prvog poluvremena.\nRazlika je i u trećoj samo nastavila da raste pa je Barsa vodila pre kraja treće četvrtine i sa 30 poena prednosti, a nastavila da povećava rezultatski jaz do kraja.\nPartizanu je ovo novi težak poraz posle izgubljenog meča od Tenerifa pre dva dana kada je bilo 103:65. Crno-beli su u međuvremenu pobedili Angolu 90:75, a u četvrtak se vraćaju u Beograd.


Kad plivač skoči "dasku" na početku trke\nKad plivač skoči “dasku” na početku trke\nHome » Featured » Kad plivač skoči “dasku” na početku trke\nČini se da u 21. veku nije potrebno biti preterano uspešan sportista ne bi li ste postali sportska vest dana širom planete. Na Svetskom plivačkom prvenstvu u Šangaju 2011. godine u disciplini 50 metara slobodno dominirao je Brazilac Sezar Sijelo Filjo, ali mu je “slavu” već u kvalifikacijama ukrao anonimni plivač iz Mauritanije Hamza Labeid, koji je svojom “daskom” postao sportska vest na mnogim portalima, a da na kraju nije ni učestvovao u trci za koju je dobio specijalnu pozivnicu.\nHamza Labeid je na Svetsko prvenstvo u vodenim sportovima 2011. godine, koje se održavalo u Šangaju, došao zahvaljujući specijalnoj pozivnici. Dobio je pravo da nastupi samo u dve najbrže discipline slobodnog stila, 50 i 100 metara, a već na startu kvalifikacija najbrže plivačke discipline se obrukao. Dok su svi plivači iz te kvalifikacione grupe, koji su uglavnom bili iz egzotičnih zemalja, stajali u startnom bloku čekajući zvučni signal za start, Hamza Labeid je zbunjen glasom koji je obaveštavao plivače da se pripreme za start odlučio da pre zvučnog signala skoči u bazen. Ipak, očigledno shvativši istog trenutka da je pogrešio, pokušao je da ne završi u bazenu, ali je to samo dovelo do toga da još komičnije, pravom “daskom” upadne u bazen i time izazove smeh kod svih prisutnih na plivalištu u Šangaju, ali i kod komentatora trke.\nHamza Labeid – Diskvalifikacija zbog preranog starta.\nIpak, iako se obrukao i izazvao podsmeh kod publike i kod kolega, Labeid nije želeo da odustane, imao je nameru da i pored pogrešnog starta pokuša ponovo da startuje u trci, ali ga je sudija u tome sprečio, jer po pravilima koja su uvedena nekoliko godina pre tog šampionata, plivači ne dobijaju šansu za drugi start ako im je prvi bio pogrešan. Tako je završen nastup Hamze Labeida u Šangaju u disciplini 50 metara slobodno i pre nego što je trka počela, ali iako je njegov nastup završen komično i rezultatski neuspešno, ipak nije prošao nezapaženo, jer su mnogi portali širom planete u svojim vestima preneli njegovu “dasku”, a i na društvenim mrežama je snimak njegovog komičnog starta vrlo brzo postao globalni hit.\nKako je izgledao jedan od najsmešnijih plivačkih startova, koji je “proslavio” Hamzu Labeida, možete se podsetiti na snimku koji je pred vama.


Sa ili bez subvencija, kupovine stanove jedva da ima | Kamatica\nPočetna > vest > Sa ili bez subvencija, kupovine stanove jedva da ima\nSa ili bez subvencija, kupovine stanove jedva da ima\nTekst objavljen: 19.12.2013 9:15\nSledeće godine neće biti subvencije za kupovinu stanova, to jest takozvanih subvencionisanih stambenih kredita. Da li zbog ukidanja subvencija ili nečeg drugog, ali cene nekretnina u Srbiji će u 2014. stagnirati, uz mogućnost da neznatno padnu, procenjuju domaći stručnjaci za nekretnine.\nTakođe, i zvanična statistika beleži da je ove godine tražnja za nekretninama smanjena u odnosu na prethodnu, što je direktno uticalo na slabiji promet i pad cena oko pet odsto.\nNajviše su se prodavali stanovi u staroj gradnji, i to pre svega oni manje strukture: garsonjere, jednosobni i jednoiposobni, a kreditnih kupaca je bilo osetno manje nego prošle godine.\nPad cena oseća se najviše na beogradskom tržištu jer je tu kvadrat, u periodu pre krize, najviše i poskupeo, ali je tokom 2013. zabeležen prosečan pad cena od oko pet odsto.\nNajskuplje nekretnine u glavnom gradu i dalje se mogu pronaći po ceni od 2.000-2.200 evra kvadrat, ali je kupaca za takve nekretnine sve manje.\nBeogradsko tržište i dalje nosi titulu najaktivnijeg, a za njim slede obrenovačko, novosadsko i kragujevačko, dok se u ostalim gradovima Srbije stanovi i kuće prodaju skoro na istom nivou kao prošle godine, a negde i slabije.\nKada je u pitanju procena kretanja cena nekretnina u 2014. godini, odgovor na to pitanje zavisi od mnogo faktora, ali očekuje se da će cene kako nove gradnje, tako i stare, stagnirati, uz mogućnost da padnu.\nPo podacima Republičkog zavoda za statistiku, kupovina novogradnje u prvih šest meseci ove godine, u odnosu na prošlu godinu, povoljnija je oko 5,7 odsto, ali ako se uračuna i rast kursa evra, u prvom polugodištu ove godine cene su bile realno niže oko 2,3 odsto.\ncena stanova cene stanova banke subvencionisani stambeni krediti krediti uz subvenciju države krediti uz subvenciju stan na kredit kredit za stan stambeni krediti stambeni kredit


Pravo na informacije o podacima, koji se obrađuju u konzularnim sistemima\nPoseta ambasadora Tomaša Njegođiša i ministra za rad, zapošljavanje, boračka i socijalna pitanja Zorana Đorđevića Gerontološkom centru u Zrenjaninu Ambasador Tomaš Niegođiš i ministar za rad, zapošljavanje, boračka i socijalna pitanja Zoran Đorđević posetili su 17. novembra 2017. godine Gerontološki centar u Zrenjaninu.\nKoncert vokalnog ansambla „Capella Cracoviensis“ u Beogradu U okviru obeležavanja Dana nezavisnosti Poljske u Beogradu se 14. novembra održao koncert vokalnog sastava „Capella Cracoviensis“ iz Krakova.\nHumanitarna aukcija u Zaječaru U Zaječaru se 9. novembra održala humanitarna aukcija predmeta koji su, između ostalog, nastali na radionicama tokom realizacije projekta „Adaptacija prostora i organizovanje radionica za decu iz marginalizovanih grupa iz Zaječara“.\n99. godišnjica ponovne nezavisnosti Poljske Kada je 11. novembra 1918. godine, nakon 123 godine bez slobode, Poljska povratila svoju nezavisnost, na ulicama poljskih gradova osećalo se euforično raspoloženje. Toga dana Nemačka je potpisala sporazum o prekidu vatre kojim je završen Prvi svetski rat, a Namesnički savet predao je Jozefu Pilsudskom potpunu civilnu i vojnu vlast.\nSvečano otvaranje "Retrospektive filmova Andžeja Vajde" Dana 8. novembra u Jugoslovenskoj kinoteci u Beogradu svečano je otvorena retrospektiva filmova jednog od najistaknutih poljskih reditelja.\n#likePolska – pokaži na Dan nezavisnosti zbog čega voliš Poljsku Baltičko more, planine Tatre, reka Visla, zamak Vavel, ples kujawiak, nacionalni simbol beli orao, a možda jela pierogi ili bigos? Pokaži zbog čega najviše voliš Poljsku. Napravi fotografiju, snimi film i na praznik Dan nezavisnosti 11. novembra objavi ih na Twitter-u, Facebook-u ili Instagram-u uz haštag #likePolska.\n150 godina od rođenja Marije Sklodovske–Kiri Prva Poljakinja na Sorboni, prva žena koja je dobila Nobelovu nagradu, prva žena koja počiva u pariskom Panteonu... Marija Sklodovska-Kiri, rođena u Varšavi pre tačno 150 godina, i dalje je najistaknutiji poljski istraživač i svetska ikona žene naučnice.\nPolaganje venca na grobu Janka Sjenkijeviča u Pirotu Konzul Pavel Sokolovski je 3. novembra t.g. položio venac na grob Janka Sjenkijeviča, poreklom iz Poljske, prvog lekara pirotskog okruga s kraja XIX veka.\nJesenje odjeke 6. Internacionalnog Beogradskog Šopen Festa Dana 3. novembra, u okviru Jesenjih odjeka 6. Beogradskog šopen fest, održan je koncert u čast jednog jednog od najvećih poljskih kompozitora i pijanista Frederika Šopena.\nPolaganje venca na grobove poljskih pilota u Beogradu Predstavnici Ambasade Republike Poljske u Beogradu obeležili su dan Svih svetih.


Završni rad | Ekonomski fakultet u Kragujevcu\nPoloženi svi ispiti predviđeni studijskim programom\nCilj izrade i odbrane završnog rada je da student pokaže da poseduje zadovoljavajuću sposobnost primene teorijskih i praktičnih znanja iz oblasti ekonomije. Izradom i odbranom završnog rada studenti koji su završili studije treba da budu sposobni da rešavaju realne probleme iz prakse, kao i da nastave studije ukoliko se za to opredele.\nStudenti se osposobljavaju da prepoznaju, formulišu i analiziraju probleme iz oblasti ekonomije, što podrazumeva da student izgradi analitički i kreativni prilaz u rešavanju teorijskih i praktičnih problema. Studenti su osposobljeni da individualno i u timu rešavaju konkretne probleme u oblasti makroekonomije, mikroekonomije ekonomske politike, ekonomskih sistema i td.\nSvršeni studenti ovog nivoa studija poseduju kompetencije za primenu znanja u praksi preduzeća, banaka, konsultantskim kućama, državnoj upravi i td.\nZavršni rad predstvlja istraživački rad studenta u kome se on upoznaje sa metodologijom istraživanja u oblasti ekonomije. Nakon obavljenog istraživanja student priprema završni rad u formi koja sadrži sledeća poglavlja:uvod, teorijski deo, (praktični deo), zaključak, pregled literature.\nNakon završenog rada studenti su osposobljeni da primene stečena znanja u praksi različitih preduzeća i institucija.\nZavršni rad predstavlja samostalan rad studenta izrađen u pisanoj formi, uz uputstva i konsultacije sa mentorom. Mentor za izradu i odbranu završnog rada formuliše temu sa zadacima za izradu završnog rada. Kandidat u konsultacijama sa mentorom i saradnikom samostalno radi na problemu koji mu je zadat. Nakon izrade rada i saglasnosti mentora da je uspešno urađen rad, kandidat brani rad pred komisijom, koja se sastoji od dva člana.


EU će preživeti Bregzit, slede promene\nBeta 24. juna 2016. 13:55\nIzlazak Velike Britanije iz EU, nakon što su se Britanci opredelili za tu opciju, veliki je udarac za Uniju i predstavlja pretnju opstanku evropskog projekta, slažu se zvaničnici i analitičari.\nOčekuje se da gubitak jedne od najvećih članica u najmanju ruku pogura značajne promene u EU koja se bori sa rastućim populizmom, migrantskom krizom i ekonomskim nedaćama.\nNa dugi rok Bregzit može da vodi referendumima u drugim članicama EU, daleko labavijoj uniji, možda čak i dezintegraciji grupe nastale pre 60 godina sa ciljem da donese bezbednost i prosperitet posle Drugog svetskog rata.\nU ovom trenutku, dok reakcije na Bregzit stižu iz celog sveta, evropski zvaničnici jedino žele da „razvod“ bude brz.\nPredavač na Kembridžu i autor knjige „EU – Vodič za građane“ Kris Bikerton ocenjuje da Bregzit predstavlja „veoma snažan udarac“ ali ne „završni“, s obzirom na „ključnu ulogu“ EU u najvećem delu evropskog političkog života.\nIpak, kako dodaje Bikerton, Bregzit će voditi zaokretu ka „labavijoj, ad hok“ uniji.\n„Ne mislim da će (EU) iznenada nestati ali bi na duži rok mogli da vidimo da polako opada i postaje nešto drugo“, rekao je Bikerton za agenciju AFP.\nKako dodaje taj ekspert, naredni koraci biće teški za EU.\n„Mi smo na neistraženoj teritoriji. Mislim da niko nije zaista mislio da je Bregzit moguć, sigurno ne dok su pregovarali sa Kameronom, inače bi se napravio drugačiji sporazum“, kazao je Bikerton.\nKako piše EurActiv.com, prvi efekat britanskog referenduma biće sedam godina potencijalno „gorkih pregovora o razvodu“ Brisela i Londona.\nU medjuvremenu će članice EU hteti da idu dalje. Francuska i Nemačka, zemlje sa najvećom težinom u EU, već rade na zajedničkom planu za budućnost.\nI bez Britanije u EU očekuje se jačanje otklona od „još bliže Unije“ i federalizama, i sve više priče o „Evropi u dve brzine“ koja omogućava državama da same odluče o poštovanju ključnih pravila.\nNajveći strah u brojnim evropskim prestonicama tiče se ipak mogućnosti domino-efekta britanskog referenduma.\nLider francuske krajnje desnice Marin Le Pen traži od svih članica EU da slede britanski primer. Za referendume poput Bregzita zalažu se i evroskpetici u Holandiji, Danskoj i Švedskoj.\nAnalitičarka Francuskog instituta za medjunarodne odnose (IFRI) Vivijen Pertizo kaže da će EU verovatno opstati, ali oslabljena.\n„Institucije retko umiru“, kazala je ona i dodala: „Možda neće biti dezintegracije, nego gubitka na značaju. EU će malo po malo gubiti centralno mesto u političkim projektima“.\nOpasnost za EU predstavlja mogućnost da blok, čak iako se poduhvati promena nakon britanskog referenduma, i dalje ne bude imao moć da suzbije sile koje su za cepanje EU.\n„EU je u negativnoj spirali“, smatra Janis Emanoilidis iz briselskog Centra za evropsku politku.\nPitanje šta može da zameni EU ako ona propadne, medjutim još više zabrinjava. „To može da zvuči kao priča koja je završena i počinje nova, ali to nije lako. Posebno nakon iskustva kraha“, rekao je taj stručnjak.


9. јануара 2019. Novi Sad, Vesti\nGradonačelnik Novog Sada Miloš Vučević posetio je zajednicu “Zemlja živih“ u naselju Čenej koja, u okviru Srpske pravoslavne crkve, pruža podršku i pomoć u lečenju bolesti zavisnosti.\nNa drugi dan Božića odlučili smo da posetimo one koji su najčešće odbačeni iz društva, koje terminološki određuju kao marginalizovane grupe i da ih ohrabrimo i osnažimo na njihovom putu borbe za sebe, rekao je Vučević tom prilikom i dodao kako hoće da pokaže da zajednica brine i da ima snage da im pomogne, kada oni sami odluče da se rehabilituju. „Zahvaljujem se bratstvu manastira Kovilj na čelu sa Vladikom Isihijem i poznatom novosadskom svešteniku Branku na svemu što rade u “Zemlji živih“, ali i Milanu Đukiću i svima koji su učestvovovali u osnivanju Zajednice, verujući da grad koji sebe definiše kao porodicu mora da ima ovakav vid organizovane podrške. Grad Zajednicu pomaže novčano i nastaviće to da čini, a spremni smo da uradimo i više da bi rezultati bili bolji. Pozivam sve koji mogu na bilo koji način da pomognu Zajednicu, pa makar i sa malo pažnje, da to i učine. Ne treba da okrećemo glavu od ljudi u problemu, jer to nisu brojevi, i gotovo svi poznajemo nekog u takvoj, teškoj životnoj situaciji. Velika je stvar suočiti se sa svojim slabostima, jer uglavnom izbegavamo da o tome govorimo i mane uvek tražimo u drugima. Ovo je pozitivna priča o teškom procesu i treba da se prema onima kojima je pomoć potrebna postavimo kao velika porodica – naglasio je gradonačelnik Miloš Vučević.\nPrema rečima Milana Đukića koji obezbeđuje pravne usluge za “Zemlju živih“, u okviru Zajednice postoji program resocijalizacije, pa štićenici imaju mogućnost da volontiraju u nekoliko gradskih preduzeća i ustanova, a radi se na unapređivanju tog modela saradnje sa Gradom. On je ocenio da štićenici mogu da imaju veliku ulogu i u edukativnim programima deleći svoja iskustva sa širom društvenom zajednicom u cilju prevencije bolesti zavisnosti.\nEpiskop mohački Isihije zahvalio se Gradu na velikoj pomoći, naglasivši da je putem projektnog finansiranja kod nekoliko gradskih uprava samo u protekloj godini izdvojeno oko 1.800.000 dinara za “Zemlju živih“. „Rehabilitacija je besplatna za korisnike, a finansije obezbeđuju Manastir, Grad i mnogi ljudi dobre volje svojim prilozima. Ovde smo u prilici da budemo svedoci preporoda ljudi koji su se našli na dnu društva, što je vredno svake hvale“, kazao je Episkop mohački Isihije.


Koowheel skateboard D3M Blue cena, cene Srbija, prodaja Beograd Novi Sad Niš\nKoowheel skateboard D3M Blue cene\nEPonuda nije internet prodavnica već Vam omogućava da brzo i lako nađete Koowheel skateboard D3M Blue po najjeftinijoj ceni. Naš cilj je da kupci budu što bolje informisani o ponudi Koowheel skateboard D3M Blue na tržištu Srbije. Vrlo lako nalazite željeni proizvod za kategoriju Skateboard, trotineti i oprema cene, ne morate da lutate od sajta do sajta za Koowheel Skateboard, trotineti i oprema, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Koowheel skateboard D3M Blue sa PRODAVCEM. EPonuda ne može da garantuje potpunu tačnost specifikacije i slika za Koowheel skateboard D3M Blue. Pre kupovine, podatke za Koowheel skateboard D3M Blue proverite na sajtu PROIZVOĐAČA.


Naslovna » Izlasci » Sport » Beogradski maraton u organizaciji grada i ASB\nNeko drugi 7. februar 2013. Sport Postavite komentar\n– Grad je odlučio da ubuduće organizaciju najznačajnijeg sportskog dešavanja u našoj prestonici poveri upravo jednoj atletskoj instituciji čije se aktivnosti i takmičenja finansiraju iz gradskog budžeta – ukazao je Kovačević.\nOn je podsetio da današnji čin gradu, kao osnivaču Beogradskog maratona, daje mogućnost da izabere one koji će obezbediti da se tako velika manifestacija održi na kvalitetan način. Prethodnih godina organizacija je bila poverena privrednom društvu „Beogradski maraton“ d.o.o, čiji je ugovor sa gradom istekao krajem 2012. godine.\n– Takođe treba podsetiti da je Atletski savez Srbije sa Atletskim savezom Beograda suorganizator svih dešavanja u ovom sportu na teritoriji glavnog grada i da će i u ovom slučaju pružiti punu podršku gradskom savezu u realizaciji međunarodne smotre – rekao je Kovačević.\nŠurbatović je zahvalio sekretarijatu na ukazanom poverenju i podsetio na dugogodišnju uspešnu saradnju, čija će kruna biti organizacija ovog velikog sportskog događaja.\n– Sasvim je prirodno da sve strukture i svi resursi Atletskog saveza Beograda budu uključeni u organizaciju Beogradskog maratona, koji će ove godine biti organizovan na veoma visokom nivou. Maraton je od velikog značaja za atletski sport jer ima promotivnu ulogu među najmlađom populacijom za razvoj atletskog sporta u Beogradu – istakao je Šurbatović i dodao da će u maraton biti uključena 22 atletska kluba, koliko ih radi u okviru ovog saveza, kao i sve škole u Beogradu. (Beoinfo)\nPrethodni Dvorana Doma sindikata – repertoar od 6. do 13. februara\nSledeći Obeležavanje 65. jubileja BDP-a